text:
Iisa Almasiihu woni Ɓiɗɗo Allah na?
Tokkiiɓe Iisa Almasiihu mbi’ata Iisa woni Ɓiɗɗo Allah, fodde ko ɓe tawi nder Deftere Allah. Ammaa woɗɓe ɓe tokkaaki Iisa Almasiihu njaɓataa haala kaꞌa, ngam fodde faamu maɓɓe Allah danyataa ɓiɗɗo. E noy Iisa Almasiihu woniri ɓiɗɗo Allah kadi? Nden kam, haa toy gooŋga woni? Iisa Almasiihu woni Ɓiɗɗo Allah na, malla na non ɗum woni? En paami fakat ko saawi nder innde “Ɓiɗɗo Allah” na? Sey piisten haala kaꞌa kadi.
Ɗume woni maana “Ɓiɗɗo” fodde Deftere Allah (waato nder Tawreeta, Jabuura e Linjiila)?
Haa paamen ngam ɗume Iisa Almasiihu ɗon ewne “Ɓiɗɗo Allah” sey paamen ko “ɓiɗɗo” yiɗi wi’ugo nder Deftere Allah. Yaake feere “ɓiɗɗo” yiɗi wi’ugo iwde, malla diga toy goɗɗo fuɗɗiri ngeendam muuɗum. Ɗum yiɗi wi’ugo boo mo ɓadiiɗo masin bee goɗɗo feere. Naa sey ɓiɗɗo danyaaɗo baaba e daada tan ewnete ‘ɓiɗɗo’. Ndaa misaaluuji seɗɗa:
- ɓiɗɗo wuro (Kuuɗe Nelaaɓe 21.39) – Pol wi’i “mi ɓii berniwol”.
- ɓiɗɗo lenyol (Gurtaaki 4.22) – Jawmiraawo wi’i “Ummaatoore Isra’iila woni ɓiɗɗo am afo”.
- ɓiɗɗo ngam o nuɗɗinɗo malla cuɓaaɗo (Galaatiya’en 3.7, 2 Samuyila 7.14) – Nuɗɗinɓe Allah ngoni ɓiɓɓe Ibrahiima (koo nde Ibrahiima danyaay ɓe…)
Ndaa misaaluuji seɗɗa boo:
- Laamiiɗo Sawulu bee Daawuda (1 Samuyila 24.17) – Sawulu ewni Daawuda ɓiɗɗo maako, koo to o danyaay mo.
- Moodibbo bee fukaraaɓe mum. (Yuhanna 13.33, 1 Timote 1.2) – bana Iisa Almasiihu ewni fukaraaɓe mum “ɓikkoy am”.
- Limanjo bee yimɓe (1 Samuyila 3.6) – bana Eeli ewnori Samuyila “ɓingel am”.
Waato to woodi mawɗo e leesɗo, wapaka Deftere Allah ɗon nandina ɗum bana baaba bee ɓiŋngel. Nder misaaluuji haa ɗo yimɓe laatake bana ɓiɓɓe ammaa naa ngam danyeeki maɓɓe.
Nden kam, naa koo ndey to ɗum winndi malla ɗum ewnake “ɓiɗɗo”, yiɗi wi’ugo ɗum ɓiɗɗo mo danyuda. To en njaŋngi “Iisa woni ɓiɗɗo Allah” nden sey en numa ɗume ɗum yiɗi wi’ugo kadi. En fuu en anndi Allah danyataa ɓiŋngel bana neɗɗo danyirta! Nden kam, ɗume Deftere Allah yeccata en to nde ewnake Iisa “Ɓiɗɗo Allah”? En ndaaro yeeso.
Ɗume woni maana ꞌɓiɗɗo Allahꞌ fodde Deftere Allah?
To a jaŋngan Deftere Allah a tawan naa Iisa tan ewna ɓiɗɗo Allah. Woodi aayaaje feere boo ɗon mbolwa haala kaꞌa. Ndaa misaaluuji seɗɗa:
- Suɓaaɓe Allah (Gurtaaki 4.22, Yeremiya 31.20, Yuhanna1.12, Roma’en 8.14) – Allah ɗon ewna suɓaaɓe maako ɓiɓɓe muuɗum.
- Tagaaɓe asama (Ayuba6) – Allah ewni malaa’ikaa’en ɓiɓɓe maako.
- Woɗɓe feere (2 Samuyila14, Jabuura 82.6) – Allah ewni Suleymaanu e ɗowanteeɓe mum ɓiɓɓe maako.
- Ƴimɓe gooŋga’en (Matta 5.9, Luka 6.35) – Iisa Almasiihu ewni gooŋga’en ɓiɓɓe Allah.
Aayaaje ɗeꞌe ɗon kolla en no Deftere Allah ɗon inna woɗɓe feere boo “ɓiɓɓe Allah”. To Iisa ewnaama “ɓiɗɗo Allah” fodde tindinooje ɗeꞌe, nden kam koo moy njaɓan ɗum. Ammaa Deftere Allah ewnaaki Iisa Almasiihu “ɓiɗɗo Allah” fodde tindinooje maajum. Woodi tindinoore feere ɗon.
Fiistuki maana “Iisa woni Ɓiɗɗo Allah”
Koo moy faami wakkati danyeeki Iisa, daada maako woni Mariyama, paanyo debbo, mo anndaa gorko tawon. Fodde ko winda “Ruuhu Allah wari dow maako bana ɗowdi”, (Luka 1.35). Bee baawɗe Allah Mariyama heɓi reedu ngam danyugo Iisa Almasiihu. Nden fodde Deftere Allah, Iisa heɓaay innde “Ɓiɗɗo Allah” ngam danyeeki maako diga reedu paanyo debbo. O danyaama diga reedu paanyo debbo NGAM o Ɓiɗɗo Allah. Diga Mariyama danyaaka tawon, diga Mariyama waraay duniyaaru tawon, Ɓiɗɗo Allah ɗonno. Iisa Almasiihu laataaki Ɓiɗɗo Allah mo reedu – ammaa Ɓiɗɗo iwɗoto Allah laati Iisa Almasiihu. Ngam maajum Iisa wolwidi bee Allah Baabiraawo muuɗum dow tedduŋgal ngal o marno yaake o ɗonno wondi bee maako, diga duniyaaru tagaaka tawon (Yuhanna 17.5, Kolossiꞌen1.16-17), waato diga Mariyama fuɗɗaay yeeɗugo sam! Bana nii boo Iisa wi’ino “Diga Ibrahiima danyaaka, min mi ɗon.” (Yuhanna 8.58). Bee bolle ɗeꞌe Iisa ɗon yecca en no Ɓiɗɗo Allah duumiiɗo oo wari diga asama haa yotti duniyaaru nduꞌu ngam baawɗe Allah kuuwino nder paanyo debbo mbi’eteeɗo Mariyama. Ɓiɗɗo oo laati neɗɗo marɗo ɓanndu, mo ewnaama Iisa. Jonta duuɓi ujine ɗiɗi bee gelɗe diga wakkati man haa warugo hannde.
Bana nii boo en mbaawan wi’ugo, naa Iisa Almasiihu woni Ɓiɗɗo Allah ngam danyeeki maako, malla ngam kuuɗe mawɗe ɗe o waɗino bee kaayeefiiji, malla ngam ekkitinolji maako kaayɗiniiɗi – naa non. O huuwi kuuɗe mawɗe bee kaayeefiiji, o waɗi ekkitinolji kaayɗiniiɗi NGAM o Ɓiɗɗo Allah. Ɗum gooŋga, kuuɗe e bolle maako ɗon kolla en alaamaaji kaŋko woni Ɓiɗɗo Allah ammaa naa kanje laatini mo Ɓiɗɗo Allah.
Nder kuuɗe maako Iisa holli en no “Ɓ̍iɗɗo” ɗowtiranto “Baaba” – o waɗi kuugal Baaba maako, o nandi bana Baaba maako (Yuhanna 5.17, 8.38, 10.25, 12.44-45, 50). Iisa bee hoore muuɗum boo yecci yimɓe sey ɓe ndaara kuuɗe maako ngam haa ɓe paama o Ɓiɗɗo Allah (Yuhanna 10.37-38).
Iisa Almasiihu marino alaamaaji feere ngam hollugo en kaŋko woni Ɓiɗɗo Allah, naa sey bee kuuɗe maako tan. Allah Baabiraawo maako e yimɓe feere boo ewni mo “Ɓiɗɗo Allah”:
- Malaaaꞌikaajo Jibirilla ewni Iisa “Ɓiɗɗo Allah” wakkati o wari yeccugo Mariyama tammi reedugo, o danyan Iisa ( Luka 1.32, 35)
- Wakkati Iisa ɗon heɓa ngiiwam baptisma haa annabi Yahya, sawtu Allah Jawmiraawo wolwi diga asama wiꞌi “Oo woni Ɓiɗɗo am giɗaaɗo, mi ɗon seyoro mo masin”. (Matta 3.17)
- Wakkati gayliteeki Iisa, sawtu Allah Jawmiraawo wolwi fahin wiꞌi “Oo woni Ɓiɗɗo am giɗaaɗo, nanane mo.” ( Markus 9.7)
- Wakkati gaafeeki e maayde Iisa, ardiiɗo sooje’en Roma seedi dow Iisa bee wi’ugo “Fakat kaŋko woni Ɓiɗɗo Allah” . (Matta 27.54)
- Tokkiiɗo Iisa, mbi’eteeɗo Pol, winndi dow ummitineeki Iisa, wiꞌi “fodde Ruuhu Ceniiɗo, Allah tabitini mo (waato Iisa) o Ɓiɗɗo maako bee baawɗe saa’i o ummitini mo diga maayde, kaŋko woni Yeesu Almasiihu Jawmiraawo meeɗen” (Romaꞌen 1.4).
Koo gorko ginnaaɗo mo ruuhuuji coɓɗi ceediiɗo bee wi’ugo Iisa woni Ɓiɗɗo Allah (Markus 3.11, 5.7, Matta 8.29, Luka 4.41, 8.28). Fukaraaɓe Iisa boo seediiɓe kaŋko woni Ɓiɗɗo Allah (Matta 14.33, 16.16).
Iisa yeddaay nde yimɓe ƴami mo ”An woni Ɓiɗɗo Allah na?” (Matta 26.63-64, Markus 14.61-62, Yuhanna 10.36).
Bee laarugo aayaaje ɗeꞌe, en mbaawan faamugo no Iisa ewnira “Ɓiɗɗo Allah” feerotiri bee haala “biɗɗo e baaba” bana haa aayaaje feere nder Deftere Allah. Iisa laataaki Ɓiɗɗo Allah ngam Allah suɓi mo. O woni Ɓiɗɗo Allah diga fuɗɗam, Allah Jawmiraawo boo woni Baabiraawo maako diga fuɗɗam. Iisa ɗowtani Baaba maako bilaa aybe ngam o walaa aybe nder maako (Ibraniŋkeꞌen 4.14,15). Ɓiɓɓe ɗon nanda baaba maɓɓe, ammaa sey Iisa nandi Allah Baabiraawo maako nder timmidiɗki. Allah Baabiraawo boo halfini kuugal kiita fuu haa Ɓidɗo mum tan “ngam haa yimɓe fuu teddina Ɓiɗɗo bana ɓe teddinirta Baabiraawo nelɗo mo” (Yuhanna 5.22,23). Sey Ɓiɗɗo hokkata ngeendam bana Baabiraawo hokkirta ngeendam (Yuhanna 5.21, 26). Ɓe poti kal-kal nder baawɗe, e anndal, e tedduŋgal e laamu maɓɓe. Iisa Almasiihu wiꞌi “Min e Baabiraawo, min gootum” (Yuhanna 10.30). Ɗum winndaama: Ɓiɗɗo oo o annoora tedduŋgal Allah, o waŋgini no Allah waꞌi fuu, o ɗon jogi kuuje fuu bee wolde maako marnde baawɗe (Ibraniŋkeꞌ en 1.3). Bolle ɗeꞌe mbinndataakeno dow yimɓe, malla laamiiɓe, malla malaa’ika’en, malla annabi’en – sey dow Iisa Almasiihu tan.
To Iisa woni Ɓiɗɗo Allah, nden woodi Allah ɗiɗi na?
Woɗɓe ɗon numa tokkiiɓe Iisa Almasiihu ɗon nuɗɗina Allah Jawmiraawo e Iisa Almasiihu bana Allah laati ɗiɗorjo. Naa non sam! Tokkiiɓe Iisa Almasiihu ɗon nuɗɗina Allah gooto, naa ɗiɗo. Iisa Almasiihu nder bolle mum wiꞌi laaɓɗum Allah o gooto (Markus 12.29, Yuhanna 17.3).
Sey en piista haala ka seɗɗa:
Nder Linjiila en tawi no Iisa Almasiihu hokkaama innde feere wallannde en faamugo ko saawi nder innde maako nde “Ɓiɗɗo Allah”. Iisa ewnaama “Wolde Allah” (bee wolde Arabiya ꞌKalimatuꞌllah). Linjiila Yuhanna winndi haala man bana ni:
“Haa fuɗɗam, woodi biꞌeteeɗo Wolde. Wolde man ɗonno haa kommbi Allah, kayre woni Allah. Nde ɗonno haa kommbi Allah diga fuɗɗam. Allah tagri koo ɗume fuu bee maare, walaa ko taga bilaa maare. Ngeendam iwi haa maare, ngeendam man woni annoora yimɓe….Wolde go woni annoora ngooŋɗuka, ka wari nder duniyaaru, ka ɗon yaynana yimɓe fuu….Wolde go laati neɗɗo marɗo ɓanndu, o jooɗi caka meeɗen. O keewɗo mo”ere e gooŋga. Min ngiꞌi tedduŋgal maako, ɗum tedduŋgal Ɓiɗɗo bajjo mo Baabiraawo….Tawreeta hokkaama bee juŋngo Muusa, ammaa mo”ere e gooŋga mbaŋgi bee Yeesu Almasiihu. Walaa mo meeɗi yiꞌugo Allah. Ammaa Ɓiɗɗo bajjo, ɗakkotirɗo bee Baabiraawo, kaŋko anndini en mo.” (Yuhanna 1.1-4, 9, 14, 17-18)
Aayaaje ɗeꞌe ɗon kolla en no Iisa ɗon diga fuɗɗam bee Allah Baabiraawo – bana Ɓiɗɗo Allah e Wolde Allah. O tagaaka ammaa Allah tagri kuuje fuu bee maako. Ɓiɗɗo go e Wolde go ɗon diga fuɗɗam, e ɗum wonan non haa foroy, ngam Allah o Duumiiɗo bilaa fuɗɗoode malla timmoode. Allah waŋgini ko o yiɗi, ko o iini, ko o numi bee Wolde maako. To en ngiɗi anndugo no Allah wa’i, nden kam sey paamen ko o wiꞌi. Bana nii neɗɗo boo huuwata – to mi yiɗi faamugo goɗɗo (ko o numi, ko o yiɗi ..) nden sey mi nana bolle maako e ko wurtoto diga ɓernde maako. Mi waawataa senndugo mo bee bolle maako ngam ɗum fuu ɗum gootum non. Bana nii boo, en mbaawataa senndugo Allah bee Wolde mum. Wolde Allah laati “neɗɗo marɗo ɓanndu, o jooɗi caka meeɗen” – kaŋko woni Iisa Almasiihu. Allah waŋginiri hoore mum nder ɓanndu neɗɗo, e en anndi mo, ɗum Iisa Almasiihu. Sey Allah waawata waŋgingo Allah! Bolle Iisa kaayɗiniiɗe ɗon kolla en haala ka’a: “Koo moy yi’i yam, yi’i Baabiraawo….Baabiraawo ɗon nder am, min boo mi ɗon nder maako” (Yuhanna 14.9,11). Ɓiɗɗo Allah mo Wolde Allah woni baŋginoowo Allah haa duniyaaru.
To a yiɗi ɓesdugo faamu dow haala ka, nden sey a jaŋnga Deftere Linjiila.


c: text/html

text:
Ngam ɗume haani Iisa Almasiihu maaya haa leggal gaafaaŋgal?
Ndaa jaawaabu seɗɗa dow haala maayde Iisa Almasiihu. Ammaa haala man luggi masin – sey puɗɗira haa ɗo tawon, nden lutta laarugo tinndinooje feere boo.
Ngam paamen ɗume waɗi Iisa Almasiihu sey maaya haa leggal gaafaaŋgal, sey paamen senaare Allah tawon. Deftere Allah ɗon heewi bolle ɗuuɗɗe daaranɗe senaare Allah. O Ceniiɗo, walaa aybe haa maako sam. Ngam O Ceniiɗo, o wondataa bee marɗo aybe koo hakkeejo.
Allah wolwi laaɓɗum tal, diga hakke nastaay duniyaaru tawon. O wi’i batte hakke ɗum maayde, ngeenaari hakke ɗum maayde. Haala man ɗon waŋga nde ɗuuɗɗum nder Deftere Allah.
Deftere Allah wiꞌi boo, ɗum hakke senndi neɗɗo bee Allah Jawmiraawo. Ammaa, ɗume woni hakke kadi? Hakke ɗum tuurtuki, malla luutki ko Allah yiɗi. Hakke ɗum aybe dow senaare Allah. To goɗɗo waɗi hakke o ɗon holla o numi o ɓuri Allah anndugo ko woni booɗɗum e kalluɗum. Baɗoowo hakke ɗon laara kiita Allah e baawɗe Allah bana meere.
Allah O Ceniiɗo. O Kiitoowo gooŋgaajo boo, O waawataa accugo hakkeeji bilaa kiita. To O hiitaaki hakkeꞌen, malla O yaafanake en meere, nden O laaraay aybe meeɗen bana huunde mawnde sam. To non kam, naa O Ceniiɗo, naa O Kiitoowo gooŋgaajo boo. Doole kiita tokko hakke. Ngam Allah O Kiitoowo gooŋgaajo, doole O waɗa ko haani, doole ngeenaari hakke waŋga – waato maayde. Doole kiita Allah hiɓɓa.
Num le dow kiitaaji lesdi Cameroun: To kiitoowo waɗi kiita dow gujjo, wi’i mo sey o yoɓa njoɓdi ceede millionre. To gujjo go yoɓi, malla goɗɗo feere yoɓi ngam maako ngam o waawataa, nden koo moy fuu laaran bana kiita hiɓɓi, timmi.
Non boo bee hakke. Senaare Allah e gooŋgaaku maako ɗon yowa en kiita. O wi’i kiita man ɗum maayde.
Ɗum gooŋga Allah O Ceniiɗo e Kiitoowo, ammaa O marɗo yiide boo. O heewi hinnuye. Ngam maajum O yiɗaa yimɓe kalka daliila hakke muuɗumꞌen. O yiɗi hisnugo koo moy. Ammaa kiita ɗon dow koo moy caliiɗo ɗowtanaago mo. Kiita man ɓuri semmbe neɗɗo – o waawataa yoɓugo ka sam. O waawataa daɗugo ka sam. Noy o waɗata kadi?
Ndaa kubaruwol belŋgol:
Allah O keewɗo yiide e hinnuye ngam meeɗen. O yiɗaa kalken bee maayde ngam hakkeeji meeɗen. O waɗi dabare bee hoore maako ngam roondanaago en kiita ka O iinino. Dabare e anniya man diga fuɗɗoode duniyaaru ɗum maayde Iisa Almasiihu dow leggal gaafaaŋgal ngam yimɓe fuu. Iisa Almasiihu oon hooꞌi pellel meeɗen. O roondake kiita ngonka woni dow koꞌe meeɗen fuu (Romaꞌen 5.8) . Fodde misaalu kiita lesdi Cameroun bana goɗɗo mo yoɓani gujjo mo waawataa yoɓango hoore mum, nden Iisa Almasiihu boo yoɓani en haa kiita. Koo moy mo jaɓɗo ko Iisa Almasiihu waɗi, nden kam o heɓan ndimu diga maayde, o yaafaama. Ammaa mo jaɓaay ko Iisa Almasiihu waɗi, sey kaŋko bee hoore maako o daro yeeso Allah Jawmiraawo Kiitoowo nyalaade darŋgal. E ko yowani mo yoɓaaka ngam neɗɗo feere mum waawataa ittugo hakkeeji mum. Kiita Allah boo tokkoto mo.
Deftere Allah ɗon wolwana “kubaruwol belŋgol” malla ꞌL̍injiilaꞌ . Ɗum kubaruwol maayde Iisa Almasiihu e ummitineeki muuɗum wonete kubaruwol belŋgol ngol, malla “Llinjiila”.
Bana nii en mbaawan faamugo fakat maayde Iisa Almasiihu dow leggal gaafaaŋgal woni muuyo Allah. Allah waŋgini anniya ka diga fuɗɗam e O gooŋgɗini ɗum bee maayde e ummitineeki Iisa Almasiihu. Iisa Almasiihu bee hoore muuɗum wolwi haala maayde e ummitineeki muuɗum nde ɗuuɗɗum diga wakkati o siwaa maayugo (Linjiila Yuhanna 10.17-18). O maayaay ngam anniya neɗɗo. O maayaay ngam boofol. O maayaay ngam yimɓe nganyi mo. Iisa Almasiihu maayi haa leggal gaafaaŋgal ngam gooŋɗingo muuyo Allah Jawmiraawo, haa nuɗɗinɓe mo fuu keɓa yaafuye e kisndam.
Ɓii-Aadamaajo fotti maaya ngam soottugo yimɓe fuu na?
Waɗataako sam. Ngam ɗume? Ngam walaa neɗɗo mo walaa hakke. Koo moy laati tagaaɗo, ɓii Aadamaajo, e o marɗo hakke. Nden boo sey mo walaa hakke dow hoore muuɗum waawanno maayugo mbattudi hakkeejo. Num fahin dow misaalu gujjo mo waawaay soottugo hoore mum – sey ɓurɗo mo semmbe wallita mo. Mo kiita woni dow hoore muuɗum waawataa yoɓango goɗɗo feere, sey to o timmidi bee kiita maako.
To woodino neɗɗo haa duniyaaru mo meeɗaay waɗugo hakke, mo meeɗaay luutugo umroore Allah, teema o waawino yoɓango yimɓe feere. Ammaa diga fuɗɗam walaano goɗɗo bana nii. Sey Iisa Almasiihu mo iwi haa Allah e mo meeɗaay waɗugo hakke. Koo moy waɗi aybe, koo moy luuti umroore Allah koo seɗɗa, koo jur. Sey Iisa Almasiihu tan woni mo luutaay umroore Allah.
Num seɗɗa dow taariha annabi Ibrahiima e laayhaari muuɗum. Allah umri mo o hirsa ɓiŋgel maako. Ibrahiima walaano njawdiri mbaalu, ammaa Allah bee hoore muuɗum hokkino Ibrahiima njawdiri mbaalu haa o hirsa ndi haa pellel ɓiyiiko. Bana nii boo Allah bee hoore mum neli Iisa Almasiihu, mo walaa hakke, ngam haa o maaya haa pellel meeɗen. Iisa Almasiihu bee hoore mum laati bana njawdiri mbaalu (Linjiila Yuhanna 1.29). O maayi haa pellel meeɗen daliila hakke men, naa ngam hakke maako, ngam kaŋko o walaa hakke. Iisa hooꞌi kiita maayde meeɗen dow hoore muuɗum ngam haa en ngeeɗa
Romaꞌen 5.8-11 : Ammaa Almasiihu maayi mbattudi meeɗen yaake en hakke’en no. Bana nii Allah waŋginiri no o yiɗiri en. Nde nii en adilinaama bee ƴiiƴam maako, o hisnan en diga tikkere Allah boo. Saa’i en konne’en Allah no, en keɓi sulhotiral hakkunde meeɗen bee maako barka maayde Ɓiɗɗo maako. Sakkomaa jonta, ɓaawo sulhotiral nga’al, fakat en keɓan kisndam barka ngeendam Ɓiɗɗo oo. Naa ɗu’um tan, ammaa en ɗon ceyoro kawtal bee Allah ngam daliila Yeesu Almasiihu, Jawmiraawo men mo sulhotiri en bee Allah.

robotstxt: allowed

filter: keep


text:
Home
> get lyrics > isaimini ennai nokki payum thotta
Songlyricsdatabase.info: isaimini ennai nokki payum thotta
isaimini ennai nokki payum thotta.Bellow is song lyrics related to : isaimini ennai nokki payum thotta, isaimini ennai nokki payum thotta, isaimini ennai nokki paayum thotta, ennai nokki payum thotta songs isaimini, isaimini ennai nokki paayum thotta mp3, ennai nokki paayum thotta songs download in isaimini.
We have 9 hits related to isaimini ennai nokki payum thotta that you can find bellow.
Tags:
isaimini ennai nokki payum thotta songs | isaimini ennai nokki payum thotta mp3 | isaimini ennai nokki payum thotta images | isaimini ennai nokki payum thotta song | isaimini ennai nokki payum thotta video | isaimini ennai nokki payum thotta releasing | isaimini ennai nokki payum thotta music director | isaimini ennai nokki payum thotta trailer | isaimini ennai nokki payum thotta movie | isaimini ennai nokki payum thotta wiki |


text:
Njillu kaliifa mawɗo laawol Tijjaani Ceerno Mbay Sih Mansuur. Caggal nde o yillii to cuuɗi men Ngijilon o jaɓɓaa toon jaɓɓungal mawngal pucci e otooji haa e yahrooɓe koyɗe. O yahii to Seedo kame Caareen, ñallal hannde 27 02 2018 ko ɗoo e cuuɗi men Boynaaji to galle ceerno Ahmadu Alfaa Ñaŋ ganndiraaɗo Ceerno Boynaaji, tawii jaɓɓiimo ko Kaliifa galle hono Ceerno Seek Ahmadu Alfaa Ñaŋ mo Boynaaji. Denndaangal galleeji ɓiɓɓe soknaaɓe fuuta galle o haa soki. Kaŋko Ceerno o o hollitii ooɗoo njillu ko ngam njillu jokkere enɗam e siftinde en darnde sagataaɓe to diine o. O yettii Boynaaji ko sahnga waktu 21 pawɗo 20 hojom, omo ardi e sete mawɗo no feewi o sawndorii e Ceerno Seek Ahmadu Alfaa, o yirlii e nokku o ngam salminde banndiraaɓe. O hollitii ko jooɗii e jappere nde ko ko ngol woni laawol makko gadanol e yillaade fuuta, kono kam ko o yiyi e fuuta ko ko teddungal e diine ceniiɗo. Jimɗi ɗii mbaɗii faayiida kadi o heɗtiima no feewi. Yimɓe ngarii haa keewi ngam jaɓɓaade kiliifa o. Nde o yettii o jooɗiima e jooɗnde makko siŋkaande haa feewi.
Bookar sek Lewlewal Maatam


text:
Sikke alaa, heewɓe ana nganndi darnde oon debbo, kono tan mi etoo jubban’de ɓe nganndaano ɓee huunde he ñalaaɗe oon mo kaalaten hannde: Maymuuna Cuun jibinaa ko hitaande 1962 to wuro maɓɓe Aañam SIWOL. Baaba makko wiyatee ko Elimaan Mayram Aali. Yumma makko ko Pennda Kummba Ummul to Jahjaaɓe Giray worgo.
Maymuuna Cuun jeyaa ko Aañam Siwol he Falnde Boosoya to reedu Fuuta tooro. Ko ngoon wuro woni laamorgo gure Aañam 11 ɗee.Leegal maɓɓe wiyatee ko Tuldenaaɓe, fooyre maɓɓe jeyaa ko he galle Dokkaa. Galle maɓɓe jeyaa ko he galleeji 5 Cuunɓe ɗi Aañam Siwol.
Cuunɓe Aañam ɓuri heewde ko he Siwol e Coɗay, kono cuunɓe ana tawe he gure Fuuta keewɗe ko wayi no Ɓokki sabbudu , Mogo tooroɓɓe e Giray worgo...
Maymuuna Pennda ko debbo dardaro, ɓaleejo juumo, belɗo ƴiiƴam, jooɗɗo jalirko mo ɗakkundi njuumri. Huley ko jeewtoowo, keewɗo sehilaaɓe, beeɓaaɗo jaleeɗe, baawɗo heɗaade kaaloowo, moƴƴo mbaydi, tedduɗo ƴiiƴam.
Maymuuna Elimaan ko daraninooɗo jaŋde e pinal pulaagu, keewɗo yila (hakkille) mo heñortaako konngol. Maymuuna wonoo ko jokkoowo enɗam, o woni meselal hakkunde ɓesngu jiɗnaaɓe makko haa hay gooto waawatah anndude heen gonɗo ɓiy makko walla miñi makko.
Maymuuna ko baawɗo cehilaagal, teddinɗo mawɓe mum tawi kadi ana yankinanii wonɓe les mum. Maymuuna ko coftanɗo golle galle, ŋanaajo he gollal moorol, tettu mo wuuranaano tan hoyre mum. Caggal nde o ƴaaftii, dewgal nawii mo to wuro maama makko en Giray. O woni toon haa o afii ɓiyi makko biyateeɗo Faama Muusaa Cuun.
Ɓaawo ɗuum Geno artiri mo wuro maɓɓe Aañam Siwol, o tawtoyi jiɗnaaɓe makko
to Ndakaaru he leegal Yommbol. Garal makko Ndakaaru, jibinii jokkondire e humpitooji keewɗi nguurndam. Nde o ummii Yommbol, ko joom galle makko soodani ɓe galle to legal Ɓokki Faati Mayga “guy faati mayga”. Ko ndeen o janngi Pulaar haa o dañi heen udditaare mawnde. O naatani eɓɓooji e gollondiral e pelle ɗe ngonah laayaŋkooje ngam ɓamtaare.
Ndeen ummannde, rokkii mo fartaŋŋe ardaade fedde rentinnde janngooɓe e jannginooɓe Pulaar tawi ko tawateeeɓe he leeɗe ndakaaru limtinɗe. O gollodiima e fedde sanɗaaji arab, ummaninoode ɓamtaare pulaar ena wiyee IMAAM AALII to Ndakaaru. O huɓɓii duɗe keewɗe he ndakaaru, duɗal nder galle maɓɓe ngal o inniri ɗum ko KATANTE LEÑOL.
Darnde Maymuuna Cuun baɗtinii he ɓesngu mum no feewi, aɗen mbaawi rokkude yeru he miñi makko biyateeɗo Habii CUUN mo darnde mum maantinii to pelle ɓataare pulaar to falnde Aañam. Koo on woni hannde hoyreejo fedde ƴellitaare cellal debbo.
Jokkondiral Maymuuna Cuun e ngenndiyaŋkooɓe ena yaaji, teeŋti e miin kaaw makko mo o heewnoo wostondirde miijooji he kala tuma. Katante leñol en meeɗii tawde omo huurnii ngesa maɓɓe waalo to kolangal Awre. Fotde no o woniri tedduɗo, o heli cammeeje 3,o seŋtii ɗe, o wuɗɗii haa laaɓi, o ɓadini Katante e ardiiɓe mum.
Ko teskaade teddungal oo pullo, addani Katante leñol naatnude ngaal gollal he yimre mum wiyateende GIƊGOL GOONGA:
Nokku kogole dariiɗe he kollalle
To ɗiselaaji lomtii jakkaaji
Ñalɗe boombi kawtirgal jolɓe
Seŋtotooɓe ɓadlina yontaaɓe
Saanga nde colli pooftii he dunɗi
Nguurndam Maymuuna Cuun wonanii leñol Fulɓe daawal ngal majjatah he daartol ɓeen daraninooɓe ɓamtaare Pulaagu. Maymuuna Cuun abbiima ceerno mum Murtuɗo Joob e ngenndiyaŋkooɓe heewɓe. Yoo Geno waɗ toon fooftorde maɓɓe, o waɗa barke he ɗaccaaɓe. Njokken golle, yoo Geno won ballo.


text:
Hokkere muusnde e nder reedu fuuta haa teeŋti e nder diiwaan Maatam. Eɗen nganndi gila e darorɗe lewru Suliyee ndu ko ƴiiwoole ɗiɗi tan mawɗe teskanoo ko toɓii kono to bannge ferlo ngo ina ɗaminaa wonko fuɗɗii heɓeede to bannge ndunngu ngu. Sukaaɓe men agaaɓe iwtunooɓe ngoni ɗo ƴarii, kono hannde o ko e kulhuli mawɗi ɓe ngondi to bannge ñaamdu jawdi. Tee ina anndaa kam ndii ɗoo jawdi so dañaani faabu, tee toɓo toɓaani ina hulɓinii. Tee e jumaaji e jamaaji nanataa tan ko nganndee sadak eɗen mooloo Allah e Annabiijo mum kala nde nanɗaa ɗi sawtuuji nganndaa haŋkadi geɗe ɗe caɗtii sanne. Gese ɗe ko fuɗɗinoo ko aaweede ina yahra e holɓundu, ko hedde e yeeyooɓe aawɗeele nana padi e soodooɓe, tee soodooɓe njogaaki cuusal e wakkilaare soodde nde. Yoga e gese ɗe kam ko ko ɗaasɗi. To bannge maayo suwaa yuppude e kolaaɗe. Yo yurmeende Allah jippano fuutaŋkooɓe e oo ndunngu, so tawii won to toɓaa ɗo kam ina ŋakki.
Bookar Sek Lewlewal Maatam


text:
Defte
-
-
NAATNUGOL ƊEMƊE NGENNDIIJI E DUƊE FARAYSE : NDAƊƊUDI NDII INA WOODI (KARALLO)Posted in: Defte Tags: ARED
Ina fadaa hitaande aroore hakke diiwanuuji 4 Senegaal maa naatne e nder duɗe Farayse.Hol no wonirta e mbede cakkudi ndii ina woodi. Mammadu Aamadu Lih golloowo e nder ndiin tippudi ina rokka heen yiyannde mum.
-
HIISIWAL TOOWNGAL : WINNDANNDE MUHAMMADU FAADEL SIHPosted in: Defte Tags: hiisiwal, hiiso
Hannde ganndal biyateengal hiisiwal ina tawee e kala fannuuji nguurndam. E ngal wiɗtee, e ngal wiɗtiree. Woni ɗamaawu aadee en ko heɓindaade fiyakuuji tago ngoo, anndude-ɗi ngam huutoraade-ɗi, eeltude-ɗi, tiimde-ɗi e marde-ɗi. So ronkaama kam, dañde no reentorii-ɗe. Kono kadi ko ƴellitde geɗe beeɓtinirɗe nguurndam e kala fannu, ñawndirɗe caɗeele guurɗo hawrata. E nder heen […]
-
ÑALAWMAAJI DEFTE : HIKKA KO GINE YONTAAPosted in: Defte
Ko ñalawma 23 awril Inesko taƴi ngam mawninde deftere. Hitaande fof noon kadi ina suɓee leydi teddinirteendi tawa ina daranoo deftere e taro haa ñalawma oo artoya mbo wuuri. Gine ko kam suɓaa, kono ɓe ndokki teddungal ngal ko Senegaal. Ko ɗuum nih woni sabaabu haa Mbañig Njaay jaagorɗo Senegaal kalfinaaɗo pinal yahi tawtoroyeede udditgol […]
NGGURNDAM YERO DOORO JALLO
JAAYNDEEJI SENEGAAL ALTINE 11 MBOOY 2019
NGGURNDAM YERO DOORO JALLO
Cakkite+
-
-
-
-
-
NGALU 09 MBOOY 2019Posted in: Joljole
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Ñalnde
23 ndee, goomu njuɓɓudi jammaaji ɗii, neldii goomuuji ɗiɗi ngam
jaɓɓoyaade Alhajji Baaba Maal to Kayhayɗi. Heen goomu ngootu resndaa ko
nawgol kaɓirɗe gaaci e bagasuuji naalankooɓe Daande Leñol e gardagol
Aamadu Buubu Maliyel Soh. Goomu ɗimmu nguu yamiraa ko fadndaade haa
Baaba Maal taƴta maayo, ngu yahda e mum Ñaabina. Ko nguun goomu huufi
denndaangal golle ɗee. Ngoni e maggu ko Meer Ñaabina, gardiiɗo catal
Orop, gardiiɗo catal Nuwaasot, gardiiɗo sukaaɓe Ñaabina, hooreejo fedde
sukaaɓe Ñaabina ɓennuɗo hono Aadama Gey, kalfinaaɗo kumpital e won e
yontaaɓe nokku oo.
Baaba leelii taƴtude. O aroyii ko kikiiɗe
kiirɗo, heedde mutaa-mut-naange. O taƴtiri ko Gurel Umaar Lih feewde
Tantaaji Kayhayɗi. Otooji, hakkunde 45 e 50, mbaɗi gaarawol ndewi e
makko, gila Kayhayɗi haa Ñaabina e tule oole. Ɓe mbiyi mo: "Baaba! so
aɗa nanatnoo Ñaabina, ko ɗoo tigi woni Ñaabina e tule oole, Ñaabina e
boli jawdi, ɓulli e hawaleeje, caalli e mbalkaaji, ɓulli belɗi, cafee,
njaree, kaaɗɗi ɗii, cafee, njarnee gooleeje".
E oon sahaa, tawi
ko jibinannde Ñaabina e saraaji mum fof ena ñaantii, ena yalti, ena
darii e tiimde laawol godoroŋ gummingol Kayhayɗi fayde Ɓoggee ngol.
Funnaange laawol ngol e hirnaange maggol fof ko yimɓe. Hay so ñorgo
weddaa, saggat, saggata ko e yimɓe hakke e keewal. No jamaanu nguu wayi
heewde nii, ko noon ne kadi ngu wayi ñaantaade e heblanaade jaɓɓungal
ngal. To bannge rewɓe, tuggude e pelle jamana-kinel, suumee, wooturu e
pastel haa e yahrooɓe e duuɓi jeeɗiɗi, alaa mo ardaani e ñaantungal
ganni, gila e moori e cacci haa e gaaɓɗi e puuɗdi. To bannge jirwo, kala
naalanke gonnooɗo e daande maayo, hakkunde Kayhayɗi e Ɓoggee, rewo e
worgo, alaa luutaaɗo, hakkunde jimoowo e gamoowo, koɗoowo, piyoowo
buubaa walla mbaggu haa e poɓɓoowo.
Baaba nde arata e maɓɓe tawi
ko fuɗɗiima hankadi niɓɓitde. Kono ɗum fof e waɗde noon no kornaali
otooji, gulaali, kelle e kuljinaali, bawɗi e buubaaji mbayi heewtude
wuro ngoo nii, jawdi Ñaabina fof wid, naati e ladde. Ñalnde heen ɓesɗi
koontinaaka, njahdi ko e ɓiɓɓe mumen.
Kelle e kuljinaali ndewti e
Baaba, kañum e diɗɗal mum haa jippunde mum to galle Aamadu Umaar Sih e
dow celdugol fayde wuro Mbaañ. Oon jamma, Gorko Duwoyra waali ko
fooftaade e yeewtidde e bismotooɓe e juurotooɓe.
Ñalnde 24 ndee,
ñalawma oo, alaa ko waɗaa heen so wonaa feewnitanaade jamma garoowo oo.
Tuggude e 18 w30h, caggal nde yimɓe njuuli takkusaan haa 1wooh, biyeeji
ena njeeyee, ndartaaki. Dingiral ngal heewi haa won e yimɓe ndonki ɗo
njooɗii. E ɓeto yimɓe woowɓe kiirɗeeli walla dente bayɗe hono nii, mbiyi
ko keewal yimɓe ngal ŋakkaani 6000 neɗɗo.
Alhajji Baaba Baydi
Maal naati dingiral ko heedde 1w 30h ena ardi e daalambol pasorooji
(pasorooji ɗii ko ɗi joy). Maysuur Diine Gawlo Sek, funeere Baaba Maal
ko kañum hurmbiti jamma oo. Kelle poɓɓi, Maysuur nanngi mikoroo yimi
baaruuji ɗiɗi deggondirɗi.
Caggal Maysuur Sek, Saawo Abdullaay
Sammba, meer komin Ñaabina-Garlol, waɗi konngol bismaango feewde e Baaba
Maal e Daande Leñol, e jamaanu ngarngu nguu gila e gure nootitiiɗe haa e
hilifaaɓe mawɓe arɓe, teeŋti ɓe dawrugol e aada.
Nde Saawo
Abdullaay Sammba rewi konngol, ko ɗoon Sammba Siree Gorel gorko Meri
gural Saybooɓe, keedoo Alhajji Baaba Maal hannde to bannge dingiral,
heɓi mikoroo, nanngi e asko Alhajji Maal haa ɓanndu mum wuli jaw,
ɗaɓɓiri ɗum nde naatata hankadi e dingiral sabu jamaanu nguu ena heppi
ko yiyata ɗum. Mamma Abuu Gay e Baru Sal, fanniyankooɓe ɗiɗo gaaci
laaɓtuɓe, ndaarondiri, moosi, tanndini, nanngi e tufnde nde Baaba Maal
heewnoo naatirde dingiral. Baaba haftii toƴƴi daande ko juuti, jamaanu
nguu ena yonngoo, yiyaani mo. O feeñani ngu, omo waɗi dolokke bulaajo,
ñootaaɗo haa ŋarɗi. Baaba ko gorko ñaantotooɗo, teddinɗo Pulaagu,
kormiiɗo yimɓe mum, pasniiɗo dingiral. O yimi tufɗe ɗiɗi, Sammba Siree
Gorel arti e mikoroo ngam yettinde nulal. Haali nulal ngal ko biyeteeɗo
Mamma Caam Baylo mo Wenndiŋ e Mali Booli, gummoriiɗo to Suwoyraat. O
yettini ko nulal biyeteeɗo Hamjatu Abdul Caam jeyaaɗo ɗoon e Ñaabina,
gummoriiɗo, kañum ne to Suwoyraat. Mamma Caam Baylo ko suka ñeeño,
baawɗo tafde miijo e mahde konngol haa ŋarɗa. Nulal ngal o yettini ngal
fayi ko e Alhajji Baaba Maal: Gooto e jibinannde wuro ngoo ena wiyee
Hamjatu Abdul Caam ena rokkuno maa, aan Baaba Maal puccu biyeteengu
Beede Leen Ñaabina. Omo yiɗi soodtude ngu, ɗoon e ngalɗoo dingiral tawi
kadi ko e yeeso nguuɗoo jamaanu.
Puccu nguu soodtaa ko ko puccu
meeɗaani soodeede e dow ngalɗoo laral leydi so 1.000.000 mbuuɗu (miliyoŋ
mbuuɗu) e ceede Muritani. Dokkal kinɗe, polle tawtoranooɓe haa e dokkal
terɗe Daande Leñol keddiiɗe haworoyi e 200.000 mbuuɗu. Coodgu puccu
nguu dartoyii ko e 1.200.000 mbuuɗu. Mbiyen Hamjatu Abdul Caam rokkii
Baaba Maal puccu ɓurngu tiiɗde e nder winndere ndee, ngu hono mum kadi
meeɗaani soodaneede naalanke ko daartol naalankaagal fuɗɗii koo.
Caggal
ooɗoo gorko Caamo ñaabinanaajo, ko Baaba Maal kadi arti e dingiral haa
ruuki. Caggal ɗum, seto wuro Fonndu e gardagol Mammadu Abdullaay Tuure e
Aliiw Yero Waar naati dingiral. Ngo rokki Baaba Maal, e innde wuro
Fonndu, wutte jarɗo 100.000 mbuuɗu, ena wondi e ngaari caggal nde ɓe
mballiti Ñaabinanaaɓe ngaari ngoɗndi e 50.000 mbuuɗu. Ngo yalti
dingiral, hiirde jokki.
Ñaabinanaaɓe kadi noddi biyeteeɗo Aamadu
Buubu Maliyel Soh, lommbi e juuɗe mum 160.000 mbuuɗu ngam soodde ɗoon e
ɗoon nagge ɓesnge, rewniinge, ɓireteenge jooni-jooni. Nagge yiilaa,
soodaa, ɓiraa, Baaba Maal addanaa kosam ɗam e nder dingiral. Ɗumɗoo fof
waɗi ko ñalnde 24 ndee. Hiirde ndee fusi ko 5w30h subaka.
Ñalnde
25, rewɓe Ñaabina ɓamti ko ganni mo njiɗnoo jaɓɓoraade Baaba Maal e
Daande Leñol nalnde 23 ndee. Eɓe nimsani oon kikiiɗe no feewi sabu won
geɗe keewɗe ɗe ɓe njiɗnoo hollude Baaba ko niɓɓere haɗi ɓe. Ɓee ñalli ko
unde gawri, waɗde ñiiri e bunaa e nebam sirme e dakkude boɓi kodde
suuna.
Ɓeya ko lasde goobuuji gaaɓɗi, saccude e fiytaade puuɗdi
juuɗe e koyɗe. Ɓeyatoo ko renndinde geɗe wejo
ko wayi no geɗe ngaafu
debbo pullo, kagguuji, geɗe mahdi maabuuɓe e cañu haa e ko wayluɓe nokku
oo meeɗnoo tafde. Nde juulatnooɓe njalti e jamaaji tawi ko kamɓe rewɓe
ɓee fof, ɓe ndentoyii to caali jehre wuro too. Ɓe pitti dingiral ngal
haa laaɓi cer, ɓe njuɓɓini geɗe wejo ɗee haa nanndi e sago. Ɓe lasii, ɓe
mbaɗi lanngu, ɓe kuufi dingiral ngal.
Kikiiɗe ganni ñalnde 25/10/2013, rewɓe Ñaabina ena ngari hollude Baaba Maal finaa-tawaa mumen. Ɗoo ko lasal joom goobu baaye en.
Ɓe
ɗacci boowal jaajngal, ɓe mbeerti heen leece dime mbele so Baaba Maal
arii, yaɓɓa heen no laamɗo tedduɗo weertirantee kosi boɗeejo so yahii
njillu e leydi ngoɗndi nii. Ɓe njejjitaani wonde wuro Ñaabina ngoo ko
wuro ndema e ngaynaaka, ɗo maabuɓe mahooɓe e wayluɓe tafooɓe nguurdi. Ɓe
njaltinii cengele e leƴƴi gaweeje demeteeɗe e nokku hee.
Maabuɓe
Ñaabina kollirii haa kolliri fuurna ɓakke. Wayluɓe ne njaltini ko
njoginoo, cabbii e garal Alhajji Baaba Maal. Baaba Maal ari e maɓɓe ko
18w30 h. O ummorii ko to duɗal koles wuro ngoo. O yahnoo ko loroyde
lekki ngadani wonande jolannde lorngo leɗɗe wonnde e tuugnorgal ñalɗi
ɗii. Nde o lori lekki manngoowi e duɗal haa o gasni, o jolti e oto, o
fayi to dingiral wejo too.
Nde otooji ɗii ngari haa njettii
jamaanu nguu ko Tabara Bah e meer wuro ngoo njaɓɓoyii mo. Hammoo Joop e
Sammba Duungel njaɓɓorii mo pekaan gulɗo jaw. O tellii, o rewi e leece
beertaaɗe ɗee haa o sawndii rewɓe ñaantiiɓe ena ndarii ɓee hono Mali
Dugudugu Saawo e wondiiɓe mum.
O seli, o salminiri ɗumen
gooto-gooto haa o haljiti, o tiindii e joɗnde nde o heblanano, o jooɗii
sara meer wuro ngoo hono Saawo Abdullaay Sammba. Ko ɗoon Gelongal Fuuta
lollirɗo Njaay Saydu Aamadu rokkaa konngol, bismii mo e innde rewɓe
Ñaabina caggal nde anndini mo sabaabu ngooɗoo wejo. Baaba e seto mum
ndewi e geɗe bejaaɗe ɗee haa to ɗe kaaɗoynoo, keɗii firooji geɗel heen
fof ko addunoo ɗum e ko ngel soomi e sirluuji.
Baaba manti wuro
Ñaabina e kuuɓal sabu mum naŋtaade e ɗaɗi mum guurɗi, naftooji, dañnoode
ngo hanki mawɓe wuurnooɓe e woodde ngo hannde sukaaɓe finɓe hirooɓe,
yiɗɓe ɓurde, ɓe njiɗaa ɓureede. Ko ɗoon e nder dingiral wejo ngal, nagge
ɓesnge, nge o soodananoo ngee, kanko Baaba Maal, adda ena rewnii
goolyel mum. Ko ɗoon kadi nge ɓiraa, o addanaa kosam ɗam, o yari ngulɗam
jaw. Ko ɗoon ne kadi wejo ngoo waynorii.
To hiirde jamma too, ko
toon Baaba jogori waynondirde e Ñaabinanaaɓe. O ari ko law seeɗa. Nde
00w30h yonata tawi ko o naatii dingiral. O naatiri ko wutte mo
Fonndunaaɓe ndokkunoo mo hanki mum. Tawi ko adii nde o jolata,
naalankooɓe heewɓe gila e jabbaaji(rappeurs) haa e woɗɓe, njolii e
dingiral hee haa ƴeeŋii. Ko Maysuur Sek wattindii ɓe. Nde Maysuur Diine
Gawlo Sek ƴeeŋi ko Baaba Maal lomi yolnde. O yimii, o amii e oon jamma
njimri e ngamri mbayrundi maa won hannde duuɓi sappo.
Sukaaɓe Ñaabinanaaɓe mbeltii haa mbaɗtani mo kadi koltu teddungal (décoration):
- Dolokke ñootaaɗo
- Paɗe mukke maraakiis
- Paɗe waɗɗiyankooɓe(botuuje)
- Tengaade e makatuumru
Gollii
ndeen golle ko biyeteeɗo Sammba Foosiri Jimmeera to Mbotto, tawi ko
Alla meho sabu teddungal mum e sukaaɓe Ñaabinanaaɓe. Hiirde Baaba fusoyi
ko 5w45h.
Tesko-ɗen kadi haa hannde, e oon ñalawma ñalluɗo 25,
ko adii nde Baaba Maal ena yaha dingiral, koɗungu mbaɗngu faayiida
ummorinooma ɗum to wuro Daawalel sara Mbaañ e naalanke mawɗo, dowlunooɗo
ena wiyee Medda Jaañ, baaba Mayram Medda. Medda Jaañ wiyi ko haade
Ñaabinanaaɓe mbaɗii ko mbaɗi koo, Fonndunaaɓe kadi ngolliima ko ngolli
koo, kanko, o addanta Baaba Maal ko liingu. So cubballo addanaama ko
ummii e ndiyam, addanaa ko paso mum e wiyde makko, kanko Medda Jaañ. O
addi ko ndaawa. Ko ɗuum Baaba Maal waɗanaa hiraande e oon jamma.
Tonngol
Ñalɗi
Ñaabina keewii faayiida, mbaɗii nafoore mawnde. Lappol safrooɓe e
gardagol doktoor Ceerno Mammadu Bookar Gey, mbaɗii golle maantiniiɗe
ñalnde 25 e ñalnde 26 ndee ɗo dispaaseer wuro ngoo. Ɓe cafrii ɗoon
rafiiji keewɗi gila ɗoon e wuro Ñaabina ngoo haa e gure catiiɗe ɗee gila
noon e rafiiji gite, noppi, ñiiƴe, ñabbuuji ndewaagu, jontinooje, deedi
haa ñabbuuli goɗɗi kuuɓtidinɗi ɗi keertinaani. Haralleeɓe tawanooɓe ɓee
mbaɗii heen teskuyaaji laaɓtuɗi haa teeŋti e darnde nde gooto fof foti
daraade ngam riiwtude caɗeele to bannge mum:
- Doktoor Jagana
Muhammed teeŋtini ko cellal hunuko. O wasiyii nde neɗɗo ñaami fof yo
socco e nder ñalawma, ko famɗi fof laabi tati ( kacitaari, bottaari e
hiraande) e fannu kadi no neɗɗo fotata soccoraade ummoraade e ɗakkudi
fayde e ñiiƴe dow e les.
- Ngayde Muhammed, wasiya mum yahri
ko to bannge gite. O rokki yeru hakkunde ñawu e yitere ko no hakkunde
feetere jeyngol e ñoomre yoornde nii. So fuɗɗiima tan yo ñippe law gila
reɓaani.
- Doktoor Ceerno Mammadu Bookar Gey, gooto e
yiilooɓe golle lappol ngol, eeraango mum yahri ko so neɗɗo tinii rafi e
ɓanndu mum yo dogan law safrirde, woppa nehde rafi walla suuɗde ɗum.
-
Leɗɗeyanke oo ( pharmacien), e nder konngol mum wasiyii ɓesngu Ñaabina
ko nde duumotoo e wallude wuro ngoo e ñiiɓnude jolanɗe bayɗe hono nii e
riiwtude won e rafiiji e nokku hee.
E joofnirde golle lappol
ngol, meer komin Ñaabina, hooreejo Fedde sukaaɓe Ñaabina e hooreeɓe cate
ɓamtaare Ñaabina to Nuwaasot e to Orop, gooto fof nde ƴetti konngol,
mantii golle lappol ngol hade seedanteeje rokkireede.
Ñalɗi Ñaabina mbaɗii weltaare e teddungal mawngal. Baaba Maal e Daande Leñol, Ñaabina e gure saraaji garnooɗe fof mbeltiima.
Caggal
ndeen weltaare, jammaaji ɗii ndañii wune sabu yimɓe mawɓe nootitiima ko
wayi no meer Ɓoggee hono Bah Aadama Muusaa e Bah Bookar Sule ko jiidaa e
jibinannde wuro ngoo tawi artiri ɗumen ko ñalɗi ɗii. Ena e ɓeen Hamjatu
Abdul Caam, Tabara Bah, Usmaan Abdul Kebe, Yuunus Ɓaas, Maalik Buubu
Sal, Sih Aamadu Sammba e Yaayaa Umaar Sih.
To bannge
jaayndiyankooɓe Muritaninaaɓe ngari ko ɓeeɗoo: Mbooc Abuu Maariyeta,
Abuu Bah, Faatimata Bah, Mammadu Demmba Sih, Ami Saydu Baaraan Bah,
Kummba Bookar Bah e natiyanke mawɗo ena wiyee Muusaa Wan ko jiidaa e
jaayndiyankooɓe ummorinooɓe to rajo Kayhayɗi walla to Pete ko wayi no
Abuu Caam.
To bannge naalankooɓe, ko jiidaa e Baaba Maal e diɗɗal mum
Daande Leñol, en njiyii Aliiw Demmba Njuuk, Hammoo Joop, Sammba
Duungel, Faama Mbay, Sali Labbo e Tomaa Baabaaɓe(oon ko jabba).
To
bannge gure, en teskiima heen Gurel Cooga, Njaawaldi, Burguduuna,
Tampi-daroo, Buubu Aawdi, Wuro Sele, Baabaaɓe, Juude Jeeri, Abdalla,
Garlol, Cilaa, Mbotto, Sorimalee, Wenndiŋ, Mbaañ, Haymedaat, Feere-Alla,
Daawalel, Mbahe, Bagodin, Lewe, Fonndu, Beelel Gawde, Woolumaaji, Neere
Waalo, Siñcu Buubu Makka, Beelinaaɓe, Ɗalhaya e Ligisayba. Ɗeeɗoo gure
fof kadi, wooto heen fof dañii jooɗodaade e Baaba Maal, e yeewtidde e
mum ko naftata.
Ñalnde 26, hakkunde tiisubaar e takkusaan, ko ɗoo
woni ɗo Baaba Maal e Daande Leñol mbaynii Ñaabina e tule oole ngam
taƴtitde maayo. Ñaabinanaaɓe kadi nduusi ɓe no ɓe njaɓɓoroyinoo ɓe e
garal. Ɓe nduusi ɓe haa ɓe njettini ɓe keerol hakkunde diiwaan Baraknaa e
diiwaan Gorgol, ɓe nduttii caggal nde ɓe ndewdi to Bagodin ngam
seedtaade teddungal Bookar Sule Bah e Daande Leñol.
Jubbannde e daartol nokku
Ñaabina
sosaa ko e hitaande 1911. Ngo yalti ko e Mbaañ, cile e leydi Hammadi.
Sosi ngo ko biyeteeɗo Fari Sammba. Oon ko Lihdo(Lih). Rewi e makko ko
biyeteeɗo Eli Sammba. Oon ko Calsalo (yettoode Sal). Nde o ari e nokku
hee, o adii hoɗde ko to wiyetee Tulde Eli. Oon nokku woniri ko bannge
hirnaange worgo wuro Ñaabina ngoo. Caggal ɗum, o eggi, o fayi bannge
funnaange rewo caanngol ceenal peccitngol Ñaabina ngol. Galle tataɓo
hoɗde e Ñaabina ko galle maabuɓe kiiɗenaaɓe. Mawɗo maɓɓe wiyetee ko
Aliiw Siley Maalik Kiiɗe.
Ñaabina askitintoo ko e Yirlaaɓe jeeri. Ngo waɗi ko cuuɗi tati teeŋtuɗi:
- Maalmaalɓe
- Jaanankooɓe


text:
Tag: Deftere Allah
App – Nango e Jaŋngugo نَنغٛ عٜ جَنغُغٛ دٜڢْتٜرٜﷲ
To a mari Android a tawan app man dow Google Play Sey a clique haa ɗo. To a mari iPhone a tawan app man nder App Store Sey a tefa “Deftere Allah” haa App Store.
Ko Maayni Annabi Iisa?
Buuba wari haa moodibbo Ibraahiim ngam o ƴama mo dow maayde Annabi Iisa. Ndaa ngeewta maɓɓe. (Buuba) – Moodibbo Ibraahiim!(Ibraahiim) – Na’am.(Buuba) – Woodi ko sakli yam dow ko laarani annabi Iisa.(Ibraahiim) – Ƴamu le.(Buuba) – Yoo, tum …
Deftere Allah sanjaama na?
“Yimɓe ngayliti Deftere Linjiila”. Ɗum gooŋga na? Deftere Allah nde en njogoto hannde, nde feerotiri bee Deftere Allah nde yimɓe ɓooyma njogotono na? Koo toy fuu a tawan juulɓe ɗon mbi’a Deftere Allah nde tokkiiɓe Iisa Almasiihu njaŋngata …
Ko winndooɓe Deftere Linjiila mbinndino, ɗum gooŋga na?
To en njaɓi Deftere Linjiila sanjaaka, nden sey en ƴama koꞌe meeɗen ƴamol feere boo: Ko winndooɓe Deftere Linjiila mbinndino, ɗum gooŋga na? Fakat ko ɓe mbinndi ɗum laatakeno na? Haa en piisti haala ka, sey en ndaara …
Iisa Almasiihu maayaay haa leggal gaafaaŋgal. Ɗum gooŋga na?
Fodde Deftere Linjiila e seedamku tokkiiɓe Iisa Almasiihu, fakat o maayi wakkati ɓe ngaafi mo dow leggal. Ammaa woodi yimɓe feere ɓe njaɓataa haala ka, ɓe ɗon mbi’a Iisa Almasiihu maayaay haa leggal gaafaaŋgal. Woɗɓe ɗon mbi’a goɗɗo …
Ngam ɗume haani Iisa Almasiihu maaya haa leggal gaafaaŋgal?
Ndaa jaawaabu seɗɗa dow haala maayde Iisa Almasiihu. Ammaa haala man luggi masin – sey puɗɗira haa ɗo tawon, nden lutta laarugo tinndinooje feere boo. Ngam paamen ɗume waɗi Iisa Almasiihu sey maaya haa leggal gaafaaŋgal, sey paamen …
Iisa Almasiihu woni Ɓiɗɗo Allah na?
Tokkiiɓe Iisa Almasiihu mbi’ata Iisa woni Ɓiɗɗo Allah, fodde ko ɓe tawi nder Deftere Allah. Ammaa woɗɓe ɓe tokkaaki Iisa Almasiihu njaɓataa haala kaꞌa, ngam fodde faamu maɓɓe Allah danyataa ɓiɗɗo. E noy Iisa Almasiihu woniri ɓiɗɗo Allah …
Ɗume Iisa Almasiihu wi’ani hoore mum?
To a ƴami koo moy nder duniyaaru “Ɗume a numata dow Iisa Almasiihu?”, a heɓan jaawaabu feere feere. Ammaa to a ƴamino Iisa Almasiihu ƴamol ngol, noy o jaabeteno? To a ƴamino mo “An, a moy?”, ɗume o …


text:
Tag: Tawreeta
Deftere Allah sanjaama na?
“Yimɓe ngayliti Deftere Linjiila”. Ɗum gooŋga na? Deftere Allah nde en njogoto hannde, nde feerotiri bee Deftere Allah nde yimɓe ɓooyma njogotono na? Koo toy fuu a tawan juulɓe ɗon mbi’a Deftere Allah nde tokkiiɓe Iisa Almasiihu njaŋngata …
Ko winndooɓe Deftere Linjiila mbinndino, ɗum gooŋga na?
To en njaɓi Deftere Linjiila sanjaaka, nden sey en ƴama koꞌe meeɗen ƴamol feere boo: Ko winndooɓe Deftere Linjiila mbinndino, ɗum gooŋga na? Fakat ko ɓe mbinndi ɗum laatakeno na? Haa en piisti haala ka, sey en ndaara …


text:
@Lawol allah
2015-02-04
o do gorko o wiyete ko ahmed didaate; gurdam makko fof o wadi dum ko diiine islam; yo diine o bamto , ko tubbni o nanni e islaam hay gooto anda ne foti , kadi omo heewi waddede jewte ko faati e islaam e diineji goddidi hol ko woni hee goonga ; kono ko kanko tan heewi hawdebe , wonnon allah ine hokkimo ; hay dineji mabedi ko kanko buri famde ko diineji mabbedi kalatako ; kidi allah ine wallimo omo faami diine islam o famgol kawnigol ; eskey o gorko ;yo allah yurmomo yafoomo amine .


text:
Yimɓe Ngummiima jookli ɗii kala ngam tawtoreede ɗii ñaldi. Pulaagu ne nootitiima e ɗin ñaldi ngam siimtande kala juurnotoodo lowre
ndee mo dañaani hawrude e oo Ziyaara. Silkeeji 202 baɗaaɗi e hitaande ndee mbaawii duweede e oo ziyaara. Hilifaaɓe Diine, helifaaɓe aadaa, jaagorɗe, ardiiɓe diwanuuji keewdi ngarii e ɗii ñalɗi. Kadi ƴeftudo konngol fof ina hollira weltaare mum e almudaagu mum e galle Alhajji Mammadu lamin Bah. ciftinen ɗoo noon ko oon woni mo Ceerno Saydu Nuuru Taal wiynoo so tawii ko cirlidiiɗo yonii dum e Alhajji Mammadu Lamin Bah. Kadi e nguurndam Alhajji Mammadu Lamin Bah wiyino "Son tawii neɗɗo ƴeftii haaju mum, naatnii e Paate Galo haaju oo wontii e defaare Nulaaɗo (S-A-W)". Maa ɗii konngi caabo haa piren e demngal Pulaar ko winndaa e Alluwal Galle Ceerno Saydu Nuuru Bah to Paate Galo
- E weleede Alla, hikka ne, en kawrii ɗoo ngam mawninde duuɓi 26 ziyaara e kala hitaande yoo Allah ɓuuɓan Ceerno Mammadu Lamin Bah e gardagol hoodere besngu makko hono ceerno Saydu Nuuru Bah gardiiɗo fedde pinal daa'ira Alhajji Mammadu Lamin Bah.
Ko fartaŋnge wonande en jubbande-on e nguurndam e dokke nduu salndu diine. El haaj Mammadu Lamin Bah jeyaa ko e galle mawdo, o yiyi aduna ko e hitaande 1895 to Paate Galo. Ko o biy Saydu Sammba Njuga e Cillo Kummba Kaadum.
Baaba makko jeyaa ko e leñol fulbe uuruurbe ,firdaa e demngal arab "banu yaaruuba" . Neene makko ko e kolokonɓe Gede Wuro Sikke alaa inŋ yaltini Kolokaani to leydi Maali.
Ceerno Mammadu Lamin Bah winndanaa "Baa" ko e juuɗe jinnaaɗo mum Saydu Sammba Njuga to Marda Waalo. E kala sahaa ceerno ina ummotonoo Marda ara to neene mum koɗnooɗo Paate Galo. Ɗum hawranaano baabiraaɗo oo; won ñalawma nih haɓɓiimo e lekki ngam haɗde-mo arde e Paate Galo.
Waɗii ñalawma gooto baabiraaɗo oo riddi-mo haa e ŋoral maayo “ufnde "Lewre Jalo” o darii ngam jaanre tan sonndu weeyi e dow hoore makko yamirimo yoo taccu haa timmi laabi 5 ko ɓural tan wontanta-mo. O tacci e baawde Allah! Ɗiin laabi 5 ɗi sonndu ndu Rasuul Muhammadu ( S-A-W) nulnoo e makko, pirdaama hajjuuji makko 5. Waŋngoyaade-mo suudu kaaba ngam hawroyde e Nulaado (S-A-W).
Ndeen Baaba makko faamii won kaawisaaji o moofti jabri Allah heddii e hoddirooji. Halfini-mo kaaw makko Sammba Njabel ngam o jokkoya jaŋngde haa o reeni qur'aana tawa omo yaara e duubi 14.
Ngoofndam hoɗiima Alajji Mammadu Lamin Bah, o woofɗii duubi 5. Haa ñalnde o yiyi nulaaɗo e koyɗol jaggi e junngo makko wiymo “Ummo” ko ndeen Alhajji Mammadu Lamin Bah haftii waɗti yahde.
Gaa gaa njiilaw makko teeŋtungu to batte ganndal, Alhajji Mammadu Lamin Bah janngii Qur'aana e juuɗe seerembe heewbe ko wayno Mammadu Abdu Jah to Doɗel, ceerno Baaba Aminata Jah to Doɗel, Alfaa Mammadu Aaw to Waalalde e hitaande 1922. Omo yahdi e hoore heewnde ganndal tawi kadi ko hoore yuɓɓunde to ganndal qur'aana e diine ngam artude e wuro ngo o daasnoo mbootu makko.
O joofni tafsiir qur'aana ko e junngo mawniiko Alhaaj Haamiidu Saydu . Ɗanle makko jibinanii-mo gannde teeŋtude:ko wayi no ganndal ñaawooje, ganndal yimɓe ganndal faggudu, ganndal dawrugol ekn………. O fiilaa Alfaa ko e juude Ceerno Haamiidu Saydu to Nguuraali, o wonii cafroowo ŋanaa, ballo roofolɓe.O hebii seedanteeje keewde ko wayno:
-Khaliifatul laahi fi ardi hii -Khaliifatul nabiqadami nubwaati
-Khaliifatul sheikh tijjaani bi majiidi innayaati
O hebii haa hannde teddule ko wayno:
1-Daa iratul Muhammaadi yaati 2- Daa iratul ach –chariyaati
3-Daa iratul arsada anniyaati 4- Daa iratul falakiyyaati
5- Daa iratul dawratu nura niyaati 6- Daa iratuliqkaama siyaati
7- Daa iratul jaw haariyaati 8- Daa iratul haqqu.
Ceerno Alhajji Mammadu Lamiin Bah wonii tuugnorgal seerembe mawbe heewbe ko wayi no Alhajji ceerno Mammaa Aaw to Ceelaaw, ceerno Aadama Gay to Ñannga Edi. Ko gasataa noon alaa so wonaa laamu Allah. Alajji Mammadu Bah haalanii sehilaaɓe mum ñalawma mo jogori ruttaade e joomiiko ñalnde 15 lewru korka 1972 tawi omo yahraa e duuɓi 77. Ñalnde oon ñalawma, o yettii ndee Daande seekii weeyo ngam habrude nattugol ceerno. Teppe ndookani galle makko ngam laaɓtindoyaade ko firtotaako. Tuggi oon ñalawma El Haaj Mammadu Lamin Bah lelii ko to ɗo jumaa Paate Galo ɗoo.


text:
LojasBarra e Recreio
AtacadoSaiba mais
Contato(21) 3325.3249
- Home
- Bermudas
-
Blusas
- Body
- Calça
Produto 12
Fabricante: HTC
Modelo: Product 1
Pontos pela Compra: 400
Disponibilidade: Em EstoquePreço: R$100,00Pontos necessários para comprar: 200
Nono non on onon non noon noonnonon non nonon nonon nononon nonon nonon nonon on non non noon noonnonon non nonon nonon nononon nonon nonon nonon onnon non noon noonnonon non nonon nonon nononon nonon nonon nonon onnon non noon noonnonon non nonon nonon nononon nonon nonon nonon onnon non noon noonnonon non nonon nonon nononon nonon nonon nonon onnon non noon noonnonon non nonon nonon nononon nonon nonon nonon onnon non noon noonnonon non nonon nonon nononon nonon nonon nonon onnon non noon noonnonon non nonon nonon nononon nonon nonon nonon on.
Fazer um comentárioObs: Não há suporte para o uso de tags HTML.
Ruim Bom


text: Musidɓe fulɓe jiñtooɓe kelme, on njaɓɓaama! Ndee tigilde wawi yiyeede tan ko e baŋngorɗe ɗeeɗoo: Internet Explorer 5.5 fayi dow, Netscape 7, Mozilla, Firefox, or Safari. Sabu ko dokkol "JavaScript" nde dokkoraa, hurminde "JavaScript" e baŋngorɗe mon ena waɗɗii. Hol no tigilde ndee kiiñtirtee? Ndobo-ɗee (click) e suudu ndu njɗ-ɗon jiiñtude. Baŋnge ñaamo oo adda werel binndi (zone de texte). Tappee heen goŋngol mon, ndobo-ɗon "OK". Koŋngol ngol yalta e tigilde ndee. So on njiɗii momtude koŋngol walla alkule, kuwtoro-ɗee uure "Supprimer" (Suppr) e tappirde mon. Naamne e caggitte yoo nulde to tigillde-kelme@pulaagu.com. Goomu Gannde kese


text:
E nder komin mo Wurosoogi ngam teskaade caɗeele e ɓeen sukaaɓe dognooɓe motooji e nder renndo teeru ngo.Sabu gila ko ɓooyi ɓe ndokkaama lebbi 6 tawii ɓe njoɓataa hay mbuuɗu ɓe peewnanee kaayitaaji to sarwiis de miin. Waɗi jogiiɓe himme timmuɗo ngam ɗoftaade ndeen yamiroore, kono ko ɓuri heewde e sukaaɓe ɓe ɗuum wonaani ngoƴaaji mumen. E ngol ɗoo laawol ko gardiiɗo sanndaori mo Wurosoogi naatti e kaan ndeenka ngam wagginde sukaaɓe ɓe yo mbaɗ comci baɗaaɗi sootiiji ngam wallude sukaaɓe dognooɓe jamma ɓe, joomen otooji ɗi mbaawi yiyde ɓe ɗo woɗɗi, yanti heen ɓe ɓoornoo kaske. Ɗeeɗoo balɗe sanndarmaaɓe nana mbaɗda e sukaaɓe ɓe accaa palaa haa ɗuum fof yoga e maɓɓe timminii ɗuum. Kaŋko gardiiɗo o o hollitii ɗumɗoo wonaa ɓittinde sukaaɓe ɓe e golle mumen, sabu so ngoppiniiɓe golle ɗe alaa ko ɓe totti ɓe, ko mbela tan ɓe kisa, ɗuum noon yo ɗum hirjine jinnaaɓe maɓɓe ɓe paama kamɓe ne ɓe ngannda ko nafata ɓe.
Bookar Sek Lewlewal Maatam


text:
Fooyre Ɓamtaare: Ko adii nde naatanten mbunndi-mbunndi yeewtere ndee, emin njiɗi, hay so ko e jubbannde, kaalanaa banndiraaɓe holi aan.
Muttaar Sih : musiɗɗo Gelongal Fuuta, haalde hoore mum welaani, weeɓaani, kono tan haade a yaɓɓii koyɗe maa, a arii haa ɗoo, alaa e sago wooda ko ndesndu-maa-mi, hay so ko meeftannde. Miin, mbiyetee-mi ko Muktaar Sammba Baydi Sih. Innde ñaande ndee noon ko Muktaar Baylel Sih. Njibinaa-mi ko e hitaande 1952 e nder wuro Salnde Tebegut. Ko ɗoon naat-mi duɗal Farayse e hitaande njanngu 1957-1958. Ngon-mi ɗoon haa njawtu-mi e kawgel hitaande 1963 ngam naatoyde e jaŋde hakkundeere to Duɗal Saarle Deegool (Lycée Charles de Gaulle) to wuro Ndar, laamorgo A.O.F e oon sahaa. Ko minen ngoni haralde adannde hurmbitnde ngaal duɗal. Ngon-mi e ngaal duɗal haa e dillere duɗe njanngu waɗnoonde e hitaande 1968 to Senegaal, ngoppu-mi jaŋde caggal caɗeele mawɗe ɗe ndañnoo-mi e ndeen dillere (ɗe mi yiɗaa raaɗtaade ɗoo). Ndeen mi woppii jaŋde, mbaɗtu-mi jannginde. Ngadii-mi jannginde ko e duɗal Podoor 1 e hitaande 1969. Mi jannginii e nokkuuji keewɗi e nder leydi Senegaal. Keɓ-mi fooftere (retraite) ko e hitaande 2013, caggal duuɓi 43, hakkunde jannginde e nehde. Ko e ndeen hitaande kadi cos-mi duɗal fahɗuɓe-muumɓe e Pete (ɗo njooɗii-mi hannde ɗoo).
F.Ɓ : Hol no miijo jannginde fahɗuɓe-muumɓe ardi e maa, seydi Sih?
Muttaar Sih : miijo jannginde fahɗuɓe-muumɓe aranii kam ko ena fota wonde hannde duuɓi 28. Oon sahaa, njannginatnoo-mi ko e Meri, wuro Saybooɓe. Alla waɗi tawi musiɗɗo am, ɓiyi neene am Alhajji Tijjaani ena arnoo ɗoon e wuro hee, emin ngondi haa sukaaɓe muumɓe ngari e am yo mi janngin ɗum en. Njaɓ-mi, Alhajji Tijjaani Aan semmbini mi heen. Nde woni dumunna, caggal nde ndeeƴtoy-mi, miijtii-mi, tawtu-mi ko nelal Geno feewde e am, ɓeydii joganaade ɗum fiɓnde. Ngadii-mi jannginde ko biyeteeɗo Muusaa Jah lollirɗo Kammbulaa. Oon hannde ɓiɓɓe mum mbaɗtii nafde. Gila ndeen mboɗo waɗda heen kono mi alanaano ɗum humpito laaɓtungo sabu mi heblanooka heen. Mboɗo e kaan ngonka, mboɗo memmboo haa Alla waɗi debbo hollanndenaajo (Hollandaise) ena wiyee Wuuri, ena resaa Dabbe, nani dille am e ɗeen baɗte, ari tawi mi Pete. E nder yeewtere amen, o naamndii mi so tawii mboɗo yiɗi hebleede e fannu janngingol fahɗuɓe-muumɓe, mbiy-moo-mi mboɗo yiɗi. O waɗi feere njah-mi Nuwaasot laamorgo leydi Muritani, mbaɗ-mi toon lebbi joy. Nde ngasnu-mi heblo, ngartu-mi, nguddit-mi ngalɗoo duɗal, ngal innir-mi Hedis e lewru sulyee 2013.
F.Ɓ : Hade men ruttanaade helmere Hedis ndee, mbele alaa sababuuji goɗɗi cemmbinɗi pellital maa ngal ko jiidaa tan e yurmaade sukaaɓe muumɓe arnooɓe e maa ɓee?
Muttaar Sih : Hay so a jaggaani ɓernde am ndee ñohre, woɗɗaani ɗoon. Addani jaɓande sukaaɓe arnooɓe e am ɓee ko ngam yoɓde diminnaaji ɗiɗi walla ñamaale ɗiɗi. Go’o, nde njanngatnoo-mi ndee, mi dañiino caɗeele haa ɓurti. Ko sehil baaba am ena wiyee Saalif Ganndeega soodanatnoo mi defte e kuɗi ko njanngir-mi. Etee oon ko jelotooɗo, ko maa yeloo, sakkee, fecca ko dañata koo, soodana mi heen ko njanngir-mi. Ɗiɗi, ceerno am mo tuugnii-mi e mum oo, gittuɗo e am ellaaji keewɗi, ñobbuɗo ɓernde am haa ɗaati, wuurti mi e yurmaade, ngenndiyankaagal e jokkere enɗam hono Mammadu Sammba Joop lollirɗo Murtuɗo ko paho wonnoo, kono jannginii nanooɓe heewɓe e nder winndere ndee.
F.Ɓ : So en nduttiima e helmere Hedis ndee, hol ko nde firata e hol ko addan maa innirde nde duɗal ngal ?
Muttaar Sih : Hedis ko weendu e beeli Pete. Ndu woniri ko sara ɗo luumo ngoo woni hannde ɗoo. Petenaaɓe waɗtuɓe hakkille ɓee fof ena nganndi ndu, tee nanii kadi nafoore mayru ena haalee. E jamanuuji ɓennuɗi, kala dafanooɗo haa faayni, so ɓuuftiima e mayru ena heewi dañde jam. Ko oon faabu Alla walla oon sirlu addani mi rokkude duɗal ngal innde weendu nduu, sabu ngal daranii ko fooɗtude e artirde joñaaɓe e yeebaaɓe.
F.Ɓ : Mbele a fuɗɗiima yiyde e duɗal ngal njoorto ngo njogino-ɗaa haa innir-ɗaa ngal Weendu Hedi ?
Muttaar Sih : Seydi Njaay, njoorto joganooɗo oo fuɗɗaama yiyeede. Aan, ko e waawɓe seedtaade nafoore ndee njeyete-ɗaa hankadi sabu ko almuɓɓe ɓee mbaɗi e kikiiɗe oo fof ko e yeeso maa. Ko a seede wonde ɓe mbinndii, ɓe tarii, ɓe mbaɗii hiisa tawi ko e kiisorɗe gonduɗe e yowre, hay yimde, ɓe njimii. Hannde oo, hay so ko e safrirde ɓe ngari, ɓe teppotaako sabu eɓe mbaawi winndude kala ko ɓe muuyaa. Waasde ɓe yowitaade e joñeede, waasde ɓe huutoreede e golle kiisɗe walla kaaɓniiɗe njeyanoo ko e paandaale men dowrowe. E nder ɗiiɗoo duuɓi tati, ɗi puɗɗodii-mi e maɓɓe, mi yiyii heen yitere moƴƴere no moƴƴi.
F.Ɓ : Mbele njuɓɓudi laamu ngonngu ɗoo nguu ena jogii ɗo heedtan maa to bannge ballal gila e ngalu, kaɓirɗe haa e peeje walla alaa?
Muttaar Sih : Seydi Njaay, hay so laamu nguu ena jogori wallitde mi, ngu suwaa tawo. Ngu tellaaki tawo e ko golletee koo, miin fof e fooɗtirde hakkille maggu fannuuji keewɗi.
F.Ɓ: Banndiraaɓe heddiiɓe, ɓe ngonaa jagge laamu, tawi ko humpitiiɓe ko wuuraa e no wuurdaa, hol darnde mum en walla hol ballal mum en e ko mbaɗataa koo?
Muttaar Sih : Won balle ɗe puɗɗii-mi heɓde kono wonaa e ngooɗoo wuro Pete, wonaa kadi e saraaji maggo. Ɗoo, mi suwaa tawo meeɗde heɓde ballal ko ngal waawi wonde ummoraade e galo, wuro walla e njuɓɓudi ko ndi waawi wonde. Ballal gadanal ngal keɓ-mi ko ummoraade e ɓiyi Njuga Kebe tawi ena rewnoo ɗoo ena yaha, yiyi sukaaɓe ɓee, yurmaa ɓe, jokkondiri e am, nde yahi neldi mi ko cood-mi simoŋ, puɗɗii-mi mahande ɓe jannginirɗi ɗiɗi ɗo Pete ɗoo. Ɗiiɗoo duuɓi tati kadi ko kañum waɗata kaɓirɗe ɗe almuɓɓe ɓee njanngirta. E teskaade noon wonde emin njogii duɗe ɗiɗi, to Galoya e to Pete. Ngal Galoya ngal waɗi ko sukaaɓe 8, jannginta ngal ko suka debbo. Ngal Pete ngal ko miin jannginta ɗum. Winndaa e maggal ko almuɓɓe 63 kono njanngata heen ko 43 sabu ŋakkere jannginirɗi mahaaɗi.
Ballal ɗimmal ko ummoraade e biyeteeɗo Saada Njaay, meer Mbummba. Oon ne waɗii heen junngo mum, wallitii hay kaɓirɗe janngirɗe. So ɗuum alaa ko bayɗo no Umaar Aamadu Jah, gonɗo sabaabu garal men hannde e wuro Mbotto, mo nganndu-ɗaa, ena heewi wallitde en kaɓirɗe janngirɗe.
F.Ɓ : So tawii laamu addaani ballal mum e ko mbaɗataa koo, joom kattanɗe en nootaaki tawo e ko njahataa koo, ɗum firti ko aɗa wondi e caɗeele ɓurtuɗe hay so a haalaani ?
Muttaar Sih : Gelongal Fuuta, mboɗo wondi e caɗeele, ɗum ne ko ɓurɗe saɗtude e caɗeele. Caɗeele am ɓurɗe doolnude, ɓurɗe teeŋtude, udduɗe hannde hoore am haa kaɗti mi ɗaanaade, ko tati:
1- Mi mahii jannginirɗi ɗiɗi, wooturu heen fof ko 8m/6m. Ɗi ngoortaama kono mi dañaani tawo ko kunndir-mi ɗi, mi dañaani baafe e kenorɗe, ɗi ndaakaaka tawo.
2- Sukaaɓe ɓee puɗɗiima heewde, ko miin jogii nguura maɓɓe etee mi alaa ñaam-waalordu (internat).
3- Mi alaa nokku jaajɗo mahaaɗo ɗo sukaaɓe rewɓe ɓee e worɓe ɓee mbaawata wonde kadi lakkitoo tawa ɓe njillondirtaa. Ɗeen caɗeele nawtii almuɓɓe heewɓe, nootinooɓe e duɗal ngal, nde tawnoo alaa jaɓoowo jippinde paho-muumo e galle mum.
F.Ɓ : Mbele almuɓɓe janngooɓe ɓee, won ngalu mbaɗata so eɓe mbinndoo e duɗal hee walla e maayirɗe lewru ngam wallitde ma e fereeji ɗi mbaɗataa ɗii ?
Muttaar Sih : Caggal ñamaale ɗe njoofii-mi to dow too, nde cosat-mi Duɗal Hedis ngal ndee, faandaare am ko wootere wonnoo so gollirde sabu Alla ngam naftirde sabu Alla. Kala garɗo janngude, so ena jogii ɗoon tolno, winndete ko aldaa e njoɓdi walla e seremelleeji goɗɗi.
F.Ɓ : Caggal almuɓɓe 13 ɓee, won seto ngo ngardu-ɗaa, hol darnde maggo, kanngo ne, e nguurndam duɗal ngal walla e golle maa keeriiɗe?
Muttaar Sih : Ɓeeɗoo njeeɗiɗi ɓe ngardu-mi, gooto e maɓɓe fof won to ummorii e nokkuuji gollorɗi kono kadi ena jogii ko wallitta mi to bannge hakilantaagal e to bannge softeende. Woɗɓe kadi ena keddii caggal, ndañaani arde e ngol laawol. Seydi Njaay, hay gooto yiɗaa teelde e nder nguurndam mum walla e nder golle mum, miin, ko kamɓe teelti mi, kaɗi mi yeeweede. Ngardu-mi ɗoo ko e Sheriif Bookum, Abuu Umaar Jallo, nulaaɗo Horirde Nehdi e Heblo, Abuu Demmba Aan, mawɗo duɗal jaŋde ɗoon e Pete, Demmba Aan, jonaaɗo Meer Pete, Baabalih Aan, jiiloowo Dillannde NANN-KA e diiwaan Pete, Muusaa Wele, jirwinoowo jeewte to Pete-FM, Faati Miñel Manngaan, kuufoowo duɗal fahɗuɓe-muumɓe Hedis.
F.Ɓ : En teskiima wonde almuɓɓe ɓee kuutortoo ko Farayse so ɓe mbinnda, mbele ɓe mbaawaa huutoraade binndol Pulaar walla ɗuum ena naamndii siloyannde woɗnde?
Muttaar Sih : Min ngoni ko e miijtanaade ɗum. Won ɓe ngollottoo-mi, ngoni ko to wuro Nuwaasot, min kaaldiino haala mbayka noon. Ena waawi tan ɗoo e yeeso seeɗa, ɗum sakkanee peeje.
Kono tan seydi Njaay, minen wiyeteeɓe ko fahɗuɓe-muumɓe ɓee, min ngalaa ɗemɗe lafjeteeɗe. Njiɗ-mi wiyde ko hay so jinnaaɓe amen kaalata ko Pulaar, Sooninke, Safroore, Wolof walla Shinuwaare, minen kam min kaalaani heen hay gootal, min kaaldata ko peɗeeli. Ɗemngal amen ko ɗemngal ngootaagu, ngal alaa heedi-heeda, ko ɗemngal hakkunde leyɗeele, ngal anndaa kinɗe ɗemɗe walla siilaaji guri ɓalli. Ɗum yiɗi wiyde haa hannde ko fahɗuɓe-muumɓe winndere fof, so njooɗodiima ena nanondira, ena paamondira tawa coklaani firo haade kay ko ɓe jannguɓe, heblaaɓe e ɗemngal peɗeeli.
F.Ɓ : Hol konngol maa battindingol walla hol eeraango ko kuccitintaa e renndo ngoo?
Muttaar Sih : Ko adii fof, mboɗo yetta Alla, mboɗo duwanoo ndeeɗoo jaaynde Fooyre Ɓamtaare nde Alla juutnata balɗe mayre, juutna juutnuɓe balɗe mayre, nde Alla hisnata nde, hisna hisnuɓe nde haa nde waawi ummaade gila Nuwaasot, nde tawa min e Mbotto.
So ɗum yawtii, eeraango am feewde e leñol ngol, feewde e aduna oo ko walleede no caɗeele ɗe njoofii-mi dow ɗee no cafriraa sabu wulaango jamma so ɗaldaama e gooto ena waawi jibinde baasal. On njaaraama!
Gelongal Fuuta lollirɗo, Njaay Saydu Aamadu


text:
Ngam semmbinde ɓeen heɓooɓe bursi e kala lebbi 3, to bannge hirjino so tawii ɓe keɓii kaalis ujunnaaje joyi. Ina jeyaa e sarɗiiji ɗi waɗtorde heen kaayitaaji jibinannde sukaaɓe ɓe. Nde wonnoo sahaa kala so ɓe keɓii ɗiin ngaluuji ɗi ɓe keewi huutoraade ko e ngoƴaaji goɗɗi, mbaasa toppitaade, cellal, jaŋde e kaayitaaji jibinannde. Ardiiɓe bursi kisal ɓesnguuji waɗii ngoon heblo e wallidiiɓe maɓɓe ñallal hannde 16 01 2018, ngam wonana ɓe njogitaari timmundi. Kaayitaaji ɗiin ko ngam hollitde heɓooɓe neɗɗo waawataa heɓde bursi tawi alaa kartal dantitee, walla keɓatnooɗo o so tawii saŋkiima alaa e sago lomtatooɗo adda kaayit kolliroowo mo o lomtii o ko ko saŋkii ummoraade e doktoor. Ɗuumɗoo maa wonanɓe hirjino laaɓtungo e ɓeen heɓooɓe bursi.
Bookar sek Lewlewal Maatam


text: Nusrat Fateh Ali Khan Allah Hoo Allah Hoo, Ustad Nusrat Fateh Ali Khan Qawwal & Party. In Lok Virsa,Islamabad Allah Hoo, Allah Hoo, Allah Hoo Allah Hoo, Allah Hoo, Allah Hoo Malik ul mulk lashareeka lahoo Wahadahoo laa ilaahaa illaahoo Allah Hoo, Allah Hoo, Allah Hoo Allah Hoo, Allah Hoo, Allah Hoo Yeh zameen jab na thii yeh jahaan jab na thaa Chaand suraj na thay aasman jab na tha Raaz-e-haq bhi kisi per ayaan jab na tha Tab na tha kuch yahaan tha magar tu hee tu Allah Hoo, Allah Hoo, Allah Hoo Allah Hoo, Allah Hoo, Allah Hoo Sana bashar k liyeah bashar sana k liyeah Tamaam hamd sazawaar hai khuda k liyeah Ata k samnay yarab khata ka zikar he kya Tu ata k liyeah hai bashar khata k liyeah Allah Hoo, Allah Hoo, Allah Hoo Allah Hoo, Allah Hoo, Allah Hoo Kiyoon piyaa ibn-e-haidar nay jaam-e-fanaa Khaal khichwai tabraiz ne kiyoon bhala Daar per charh ke mansoor nay kia kaha Sab banatay khilonay lay raha tu he tu Allah Hoo, Allah Hoo, Allah Hoo Allah Hoo, Allah Hoo, Allah Hoo Laa ilaahaa teri shaan ya wahdahoo Tu khayaal-o-tajassus tu he aarzoo Aankh ki roshni dil ki awaaz tu Tha bhi tu, hai bhi tu, hoga bhi tu hee tu Allah Hoo, Allah Hoo, Allah Hoo Allah Hoo, Allah Hoo, Allah Hoo


text:
TIGILDE KELME - Ibraahiima Malal Saar (©) Juko 2016 - PULAAGU.COM
Jiiñtu tigilde kelme ndee, ndobo-ɗaa "Ƴeewndo" ngam ƴeewtaade jaabaawol maa. So a toobii, dobo "Wujjito" ngam heɓde alkulal. Maa ndobo-ɗaa e limoore e nder tigilde ndee nde keɓaa siforde walla ciforɗe ndeen helmere. Huutoro so wonaa alkule mawɗe (H, T, A) wonaa tokoose (h, t, a). So aɗa yiɗi momtude konngol ngol moƴƴaani. Winndu goɗɗum e dow heen. Ɓe ngalaa tappirde pulaar ɓee ena mbaawi huutoraade ƴiiƴe alkule gonɗe les ɗee. Dobo e alkulal ngam naatnude e boowel binndi ngel.
ɓ Ɓ ɗ Ɗ Ñ ŋ Ŋ ƴ Ƴ
Ƴeewto
PALIIƊE: 2. Ɓiyi neene mo keccu-mi 5. Kañum deh waawi jayngol 10. Defi mburu 12. Kitaale 14. Eɗe nduppitoo e ɓanndu 15. Innde galluŋke 18. Lomto innde keewal 20. Yoo naat nofru 21. Ɗam ɓeydaaka hay baɗte 23. Ñoot talkuru walla paɗe 24. Ko addi demal waalo 27. Yettoode raɓɓere 28. Oon kaaletaaɗo 29. Ɗo toɓo ardi fof... 31. Firtu ko waɗanoo 33. Ena ƴakkee ñalnde kumal 35. Ƴeewto booñ fedde 36. Feccere tata 38. Laaɓaaɗo golle mum 39. Waɗa cuuraay e suudu 40. Haɓɓu jappeeje haa ɓiica 41. Ndognojam masiŋaaji 43. So toɓii tan fuɗat 46. Laaɓɗe Sira 48. Oon nokku kaaleteeɗo 49. Yimɓe joofaaɓe 51. Haɓɓu gaaraaji ngam faddinde 52. Wero ndiyam 54. Lomto innde miin e mah 56. Ena riiwa rawaandu (Kadi ko yettoode Jahjahɓe) 58. Ena huttiree giyal 61. Roŋki ɓennude 65. Yettoode Ɓunnduŋke 67. Mettin 68. Mbaasi yamirde 69. Mooɓondiral julaaɓe 70. Dirtu koɗoyaa nokku goɗɗo 71. Ŋabba e oto 72. Njahdi aynoyeede 73. Ummo ɗo ngon-ɗaa ɗoo 74. Bata wutte walla tuuba 75. Riŋko 77. Mo jillaani hay huunde 79. Mo hittaani, newiiɗo 80. Waasa mettinde 82. Waɗa wuddere e leydi 85. Ɗam jillaani 86. Waare dottaande 90. Rippaa dow fiyngo buubaaji 91. Haftaa daraa 93. Alkulal R e Aarabeere 95. Yettoode Rafaa 96. Yillino nokku 97. Ena woodi yimɓe...
98. Saaɗde natta leppude
DARIIƊE: 1. Heewani ko ittu tuuyo 2. Lomto innde kaaloowo 3. Ñalɗi Pinal daɓɓi 4. Laaɓɗe Ibu 5. Waɗde heen ɓuri tawde heen 6. Raɓɓiɗinde Ibraahiima Kan 7. Fokkiti 8. Rippu e fiyngo buubaa 9. Yetta 10. Ummo weetii 11. Waɗi faataato (padaas) haa heewi 13. Faarmata taanum joom maayo 16. Oo Tullaay ko daɓɓo koy! 17. Waami fayi les 19. Enndu, sir, cammaa 22. Waɗtii bukki gaaraaji 25. Ɗiirtaade no mbokko 26. Teddiniree kosam kaaɗam e suukara 30. Haɗ yimɓe tinde walla yiyde 32. Janngi binndi 34. Faw heen felo maa 35. Suudo 37. Waɗ e lewlewndu haa ɓennda 40. Yuppiino ndiyam iwde e asamaan 42. Wuro Demmba Njaay NDillaan 44. Ñol natti ñaamaade 45. Ɗeɓii ɗiggude kono ena ŋakki 47. Yoo jaggire saakit walla wannde 50. Defira nebam caasɗam 53. Nokku pijirlooji hakkunde wuro 55. Ko rewɓe unata ɓeyda e ndefu 57. Hoto yamiroy 59. Soppat teew njeeyiraa ƴele 60. Ittu ko iri e leydi 62. Feccere gite 63. Taanum Ilo Yalaɗi Jaaƴe 64. Ɓuri kinkili haaɗde 65. Ko feɗɗata e fittaandu 66. Aamadu Gelaajo Dem 68. Nebam ndefaɗam 71. So alaa ko e bone wonaa 73. Ndiyam ɓiyɓe leɗɗe 76. Woppan 77. Ƴetta 78. Weetndoogo 81. Innde Kursuumo 83. Lammba gaajaare 84. Ñawu puƴe e yeeso 85. Suwaa timmude ɓaar tawo 87. Hol ɗokko mo alaa yiytere? 88. Hakkunde gacce 89. Ko noon 90. Ilam ɓurtuɗam 92. Noddirtee ko rawaandu walla Lihduɓe
94. Jaggu liɗɗi


text:
Leydi ko lare pawondirɗe, laral keedngal dow ngal woni ngal njaɓɓaten ngal ko bakkal ko heen maaje ( geecuuji) pawi tekkeendi maggal ina abboo e 40 kilomeeteer ndeer, so oɗon teski so ñiiri rottaama e lahal, so ɓooyi jooɗaade ina waɗa laral ɓuuɓngal dow tawa so a ñoortii ngal ngarata ko e ñiiri ngulndi, no laral ngal siforii nih ko noon leydi ndi njaɓɓaten ndi way, ko laral pawingal e loopal jamɗe taayɗe ɗe nguleeki mawki , haa jooni so en ngarti e laral ñiiri ngal eɗen mbaawi yuppude heen dihal, kal heeda dow, ko noon ndiyam maaje ɗam woniri dow laral leydi ngal njaɓɓaten ngal, sabu ko maayo luggiɗi ko fo ko e dow leydi tan fawi !
So bakkal yawti, rewi heen ko mboorkal, ko ɓakkere leydi e jamɗe taayɗe bawñooje, e ngal feeña kala nde mboorka (Volcan) fucciti e dow leydi walla e ndeer ndiyam.
Mboorkal ngal moofti ko aaludere kañum ne ko jamɗe taayɗe ɓuri heen heewde, kadi ko ngaal laral ɓuri deelɗude e wulde, so ngal yiyatono gite men kaɗtanta ƴeewde ngal sabu jalbude ; nguleeki maggal ina tolnoo e 4300 degre .
Aaaludere nde ina waɗi ɓernde njamndi ɓaleeri njoorndi ngulndi, ko kayri moofti e ndeer luggiɗeeki leydi, ko ɓernde jaggi kala ko woni e dow leydi, sabu ko kayre woni aawdi saayaande pooɗal (champs magnétique) leydi, so wonaano ndeen saayaande alaa ko ñiiɓatno e dow mayri, hay henndu ko ɓuri hoyde ko eggatno leydi !
Nguleeki ɓernde leydi ina tolnoo e 7000 pawɗe degre.
Nganndee ɗo tallittoɗen ɗo ko ni sifori !
CONTRIBUTION DE HAMADY DIA : LEYDI KO FAANDU JAYNGOL
Leydi ko lare pawondirɗe, laral keedngal dow ngal woni ngal njaɓɓaten ngal ko bakkal ko heen maaje ( geecuuji) pawi tekkeendi maggal ina abboo e 40 kilomeeteer ndeer, so oɗon teski so ñiiri rottaama e lahal, so ɓooyi jooɗaade ina waɗa laral ɓuuɓngal dow tawa so a ñoortii ngal ngarata ko e ñiiri ngulndi, no laral ngal siforii nih ko noon leydi ndi njaɓɓaten ndi way, ko laral pawingal e loopal jamɗe taayɗe ɗe nguleeki mawki , haa jooni so en ngarti e laral ñiiri ngal eɗen mbaawi yuppude heen dihal, kal heeda dow, ko noon ndiyam maaje ɗam woniri dow laral leydi ngal njaɓɓaten ngal, sabu ko maayo luggiɗi ko fo ko e dow leydi tan fawi !
Post your comments
Vous devez être connecté pour publier un commentaire.


text: Aavaaragee hamaaree pyaaree see thee kabhee jo Vahee aaj hamako rulaane lagee hai Jo bharatee thee dil me tarange hamesha Vahee aaj dil ko jalane lagee hai Aavaaragee hamaaree........ Naa koyee gham naa gila naa koyee shugaha kaa nishaan Paayee thee har khushee, har sukun hamako tha Nagame the bahaaro ke tarannum har kahee Phir bhee kyon ham bhataka kiye Yah too hee bata aavaaragee aavaaragee Aavaaragee hamaaree........ Khaamoshiya hain har taraf, tanhaayiya hain har taraf Yaado ke bhanvar se abb kaise nikale Saathee naa raha koyee, naa koyee hamsafar Jindagee ke safe par likhane ko Hai abb toh bas aavaaragee aavaaragee Aavaaragee hamaaree........


text:
Ñande 15 lewru octobre, timmi duuɓi 31 ko wirninii gooto e ngenndiyaŋkooɓe Afrik ɗuurninooɗo mbelemma nguurndam teelɗuɗam e dow kasaara renndo mum.
Timmii duuɓi 31 ko Afrik waasnoo gootal e jagge mum calinooɗe turande njiimaandi geenol.
Holi oo biynooɗo : ɗoon ɗo ina woodi leeɓte e ciiɓagol ƴiiƴam miskineeɓe alaa e sago wooda mbaadiiji ɗiɗi potal e fannuuji ɗiɗi ñaawooje, ɗe waasɓe huutorteeɓe ngona bannge, ɗe laamiiɓe meerniiɓe lamminɓe ɗumen wona bannge.
Holi oo biynooɗo mi haalataa tan e innde Burkinaa Faasoo ɗo njiɗ-mi njiɗaa mi, kono kaalat mi ko e innde kala ɓiy aadama tinɗo mette e muusalla.
Holi oo sagata mo wuuraani so wonaa duuɓi 38 tan, kono noon mo yanaande mum yiƴƴaani e duuɓi mum sabu woppidii winndere e ciimti ɗi majjtaa.
Oo dey ko Thomas Isidore Noel Sankara.
To bannge neene makko ko o pullo, kono to bannge baaba makko ko e leñol moosi en o jeyaa. Sankara yiyi aduna ko ñande 21 lewru deesaamburu 1949 ɗo wiyetee yako e nder haute Volta hanki. O yalti ko e galle iisaayankooɓe, farmarɓe doole to bannge faggudu. Baaba makko jeyanooma e felloynooɓe wolde adunayankoore ɗiɗmere ; ɗuum nih waasaani jogaade battane; Sabu to pottial OUA to Adis ABEBA o wiyii : nani deƴƴaa haaletaake, so ina haalee e heewaani, kono miin mi waawaa jeyeede e ndeen maalde nde yoɓataa diminna. So woɗɓe ɓee mbaawaa min yimde yelaa e askinde ne, minen kam emin njogii fotde hollirde ko baabiraaɓe amen joginooɓe cuusal yahnooɓe felloyde paabii Europe ndaɗndi ɗum e bone Nasisme mo hitler.
Thomas waɗi jaŋde mum hakkundere ko to Lycée Ouézin Coulibaly de Bobo-Dioulasso. Kono Sankara wonaa jaŋde heewnde nani ɗum. O waɗi heblo makko militaire ko to Madagescar. Jahgol makko toon kadi battinii e nguurndam makko sabu wonde mo seede filñitere waɗnoonde toon.
Ko 1976 o arti o woni commandant to cenbtre comando mo PO. E oo nokku gonaangal makko ɗoon waɗii ngartam e renndo nokku oo tawde kay o safrii ɗoon caɗeele ndiyam guuranooɗe duuɓi e kitaale. Ko ɗoon e PO o anndondirii e Blaise Compaore e 1976. Ɓe ndarni fedde ina wiyee REGROUPEMENT DES OFFICIERS COMMUNISTES woni dental koniŋkooɓe koministe en. Ina jeyanoo e ndeen fedde ko wayi no Henri Zongo, Boukary Kabore et Jean-Baptiste Lingani.
Thomas Isidore Noel Sankara sabu teskeede e darnde mum nde darii e wallirde famarɓe doole to PO, naatii gadanol e laamu Colonel Saye Zerbo.
E 1981. O waɗaa koolaaɗo kuuɓal laamu kalfinaaɗo kumpital. Teskaama e oon dumunna, Sankara fof e heɓde oon daraja, o bakkoraako ɗum ;. O hoɗi ko ɗo o hoɗnoo, o waylaani ɓoorningal e nguura hay so omo dawa adan ko welo makko o jogii walla oto no kala otooji ɗi kaawyeyaake. O waɗi heen ko hitaande wootere o yiytaaki hoore makko e fannu laamu nguu o yaafkinii ñande 21 Awril 1982. O yaltidi e konngol : « Yoo Allah bonnu feere kala jaɓɓoowo e ɓesngu mum ».
Ko e ndeen hitaande ina hawri e 7 Novembre laamu Colonel Saye Serbo liɓaa, ari e jappeere médecin colonel biyeteeɗo Jean-Baptiste Ouédraogo. Ooɗoo gorko artiri Sankara e laamu woni hooreejo jaagorɗe e lewru janvier 1983. O woni heen ko lebbi joyi o riiwaa ñande 17 Mai 1983 ; Sankara cidel gootel guddinngel weendu riiwaa ko caggal njillu Guy Penne diisnondirɗo François Mitterrand waɗnoo to Haute Volta. Sabu waasde mo yahdude e njuɓɓudi jokkndiral hakkunde farayse e Afrik, jokkondiral ngal baalaaje luurduɗe, ina tuumaa nguun njillu won ko jotondiri e diiwgol makko.Ñande 4 Aout 1983 laamu jean baptiste Ouadrago yani Thomas Sankara arii e jappeere. Sankara laamiima woodi leyɗeele naŋtiiɗe e yoo macungaagu duumu piɓɗe wonde forwru heɓi docital so reenaaki ladee sumat ; Kono noon sumata ko ladde puunte e ndoolndoolaagu, ladde siiɓotooɓe ƴiiƴameeje famarɓe doole, ladde jooɗtoriiɓe ko wonnoo yoo won.
Sankara e nder bollol mum gadanol ngo winndi Valère Somé. Yaltinii tippudi taƴondirnde e kala ko woodnoo , haala salaade jebbilanaade laamuuji tuubakooɓe.
Sankara adii firtude ko leppi ganni pawinooɗi e ndoolndoolaagu. Ko yiɗde hollirde so miɗo saloo njiimaandi tuubakooɓe ngadatoo mi ko salaade fanaande wonnde e ngenndi am.
Thomas Isidore Sankar ɓami kuule ; Ina heen jeyaa :
• Haute Volta ko tuubakooɓe mbiyi noon tuggi hannde innde leydi ndii ko Burkinaa faasoo : ngenndi rimɓe
• Kala ko feewnatee e burkinaa faasoo yoo huutore e nder heen, jiggoore natta
• Yoo dokku nguurndam kulle pawiɗam e sarɗi ɓurɗo doole fof yoo war ɓuraaɗo
• O darni Comité de defense de la Revolution
• Kasdi e buuñagol yoo nattu
To bannge golle, Thomas ummanii :
• Mahgol duɗe e cafrirɗe
• Ruumooji aware leɗɗe ngam haɓaade yooro
• Keɓtugol leyɗeele keɓraaɗe tooñannge tottita ɗe remooɓe
• Ɓeydude cogguuji e haɗde kubbal
• Ruumooji ñakkugol caabingol ñabbuuli keewɗi yaltude Burkina
• Arnugol ñaawirɗe peeyi tribunaux populaires de la Révolution
• Kaɓagol kiiɓal rewɓe wirnaaɓe ɓamtaare
• Mahgol galleeji miskineeɓe e ustyugol njoɓdi luwaas
Sankara wonii laamɗo ina waɗa kihondiri fuku hakkunde terɗe laamu e ekipaaji goɗɗi
Sankara ina woni laamɗo ina jeyee e daɗndu welooji hollirde wonde laamɗo leydi ko ɓiɗɗo leydi, wadde ina foti feccaade e caɗeele leydi.
29 juillet 1987 haala makko to Adis Abéba laamorgo Ecopi Thomas haalii toon kala ko ina hulaa haaleede ina laatii goongaaji dammbiiɗi e fannu no Afrik woniri e huutoreede.
Ñande 4 octobre 1984 Thomas ɓamii kadi konngol e batu ONU haali goongaaji ɗi hay gooto suusaa haalde. Gila ndeen ina anndaa ɓooyataa Thmas fewjanee.
Kaŋko nih o haalii ɗum nde o wiyi : ndee hare nde ngon mi e dow mum hare goonga so woppidaama tan e Thomas Sankara gooto, ɓooyataa nanon Thomas Sankara waraama.
Aduna fof ina siftora nde Thomas Sankara bismii Fr Mittérand to Burkinaa won ko o haali : O wiyi ina metti mi yide Piter Botta gardiiɗo laamu kiiɓal Af Sud ina jaɓɓaa ina ñaaƴaa e leydi farayse labaandi.
HAMMEE AAMADU LIH
THOMAS SANKARA : HOL OO HOOREEJOI LEYDI MO TINAANO MBELEMMA NGUURNDAM
Ñande 15 lewru octobre, timmi duuɓi 31 ko wirninii gooto e ngenndiyaŋkooɓe Afrik ɗuurninooɗo mbelemma nguurndam teelɗuɗam e dow kasaara renndo mum.
Post your comments
Vous devez être connecté pour publier un commentaire.


text:
Nelaaɗo Muhammadu
Nelaaɗo maa Nulaaɗo Muhammadu ko annabaajo cakkito on e giiɗo juulɓe. Ko kaŋko Alla nuli fii feññingol diina lislaamu.
Jibineede Nelaaɗo sallal-laahu alayhi wasallam (s.a.w)
Nelaaɗo Alla Muhammadu (s.a.w) ko Makka jibinaa, e dewo (tenen) ñannde 12 paran, e Hitaande Mawba, ɗum hawri ñannde 20 lewru seeɗto (jibriilu) hitaande 571 J.A.I.
Baabaʼen makko ko Abdullaahi mo Abdul Muɗɗalibi, haashimiyaŋkeejo, qurayshiyaŋkeejo, o feƴƴini wano lebbi ɗiɗi ko adtii nelaaɗo jibineede. On tuma maama makko, Abdul Muttalibi, koohoojo qurayshiyankooɓe ɓen dannkii mo, fawtii mo. Ko kanko femmbi nelaaɗo Muhammadu.
Nelaaɗo Alla ( s.a.w) ko e mo iwdi ɓeynguure teddunde ko kanko woni : Muhammadu mo Abdullaahi mo Abdul Muttalibi mo Haashim mo Abdu Manaaf mo Qusay.. Ɓee maamiraaɓe ɗoo fow ko jaambaareeɓe, ko koohooɓe tedduɓe ɓe laatinoo.
Neene makko : ko Neene Aaminata mo Wahab mo Abdu Manaaf mo Juhrata, ndee ɓeynguure ɗoo kadi hino jeyanoo e ɓuruɓe teddude e qurayshiyankooɓe ɓen.
Hino e aadaaji aarabeeɓe ɓen naɓugol boobooɓe maɓɓe ɓen ka fulawaaji, rewɓe ɓen ton muynina ɓe.
Maama nelaaɗo jonni mo debbo wi’eteeɗo Haliimatu Sa’adiyah, ɓe yahdi ka marga makko (baadiyatu banii sa’ad) o muynini nelaaɗo ton.
Nelaaɗo mawni ka jeereende, ley weeyo laaɓungo, hakkunde yimɓe fulawaa laaɓuɓe ɗemɗe. O woni ton duuɓi nayi.
O arti Makka ɓaawo nde o heɓnoo duuɓi nayi, o wontidi e yumma maako duuɓi ɗiɗi ɓaawo ɗum; yumma makko faatii.
On tuma maama makko dankii mo, o moƴƴii e makko fota, kono kanko kadi o feƴƴini ɓaawo ɗum duuɓi ɗiɗi.
Bappa makko Abuu Taalibi (baaba mum Saydinaa Alii) toppitii mo, dankii mo haa o woni gorko timmuɗo.
Nelaaɗo (s.a.w) toppitii njeeygu wano denndanngal sukaaɓe qurayshiyankooɓe ɓen fewndo on tuma. O anndiraa hakkunde wimɓe ɓen fow yaajugol hakkil e nunɗal e hoolaare, ɓe jammi mo Holniiɗo (Al amiin).
On tuma tawi hino e nder Makka sonnaajo galo wi’eteeɗo Kadiijata o nani fii hoolaare Nelaaɗo, o ɗaɓɓiri Nelaaɗo yo geynginano mo jawdi makko ndin.
Sonnaajo on heɓi jawdi mawndi sabu hoolaare Nelaaɗo nden.
Ɓaawo o tinii ɗum o ɗaɓɓiri nelaaɗo yo resu mo.
O jibinani nelaaɗo denndaagal ɓiɓɓe makko ɓen si wonaa Ibahiima.
Nelaaɗo hino marnoo duuɓi 25 nyannde ɓe resi neene Kadiijata, kanko le himo mari duuɓi 40.
Hiɓe yiɗindirnoo fota, ɓe wuuridi ko ɓuri duuɓi 25 e dewgal barkinaangal, malaangal.
Neene Kadiijata faatii ko e hitaande tataɓere ado fergu nelaaɗo. Yo Alla yurme ɓe fow.


text:
- Gujarati (1)
- Sinhalese (2)
- Amharic (1)
- Bambara (2)
- Bosnian (1)
- Burmese (1)
- Danish (1)
- Filipino (5)
- Fula (4)
- Nepali (1)
- Ikinyarwanda (7)
- Japanese (1)
- Korean (1)
- Kurdish (4)
- Hrvatski (2)
- Lingala (1)
- Nyole (1)
- Dutch (1)
- Norwegian (1)
- Chichewa (2)
- Polish (1)
- Serbian (7)
- Albanian (2)
- Finnish (3)
- Vietnamese (1)
date
- date
- title
FINNDE LISLAAMU NDEN KA DUƊAL AHLUL BAYTI (A.S)Yettoore woodanii Allaahu jooma tagooreeji ɗin yo jam e kisal wonu e Muhammadu (s.a.w) Nelaaɗo makko on, on timminɗo ko adii kon, uddituɗo ko uddii kon, fenñinirɗo goonga kan goonga, dartaniiɗo konuuji meereteeɓe ɓen, fooluɗo doole majjereeji ɗin, e ɓeynguure makko laɓɓinaande nden, nokku gunndoo makko on e werde fiyaake makko on e fuɗirde ganndal […]
AAYA LAƁƁINGOL NGOLMi fuɗɗorii innde Allaahu jon yurmeende huuɓunde e hertiinde Aaya laɓɓingol barkinaangol ngol ko saabiwal fii faamugol ko heewi immorde e mas’alaaji e nder miijo e pinal lislaamu ngal. Ko immorde e oo aaya barkinaado waawuɗen fokkitirde e nder eɓɓugol hertina ciifol miijo yanke wol lislaamu ngol ka nder daƴƴe e ka nder calɗi ɓaawo […]
REWTONDIRE ƊENMen anndintinay wonnde ɗee kalfe mumaaɗe ɗoo (s a w) ko firi ko yo Allaahu seniiɗo on juulu e nelaaɗo makko on kanko e ɓeynguure makko hisina ɓe, si tawii non ko ɗee kalfe ɗoo (a s) ko ɗe firi ko yo Allaahu on waɗu kisal e imaamuujo on, kalfe tati arane ɗen, men herinani […]
ƁEYNGUURE SUUDU NELAAƊO NDUNNelaaɗo Allaahu’on Maaki: (ko mi acuɗɗo e mo’on piiji ɗiɗi tedduɗi; deftere Allaahu nden e ɓeynguure suudu an ndun fannii hiɗon jogitii ɗii ɗiɗi on majjataa ɓaawo’an poomaa, kannji ɗiɗi ɗi seedataa haaɗi tawoyammi ka weenndu (kawsara). Ahlul bayti ɓeynngure suudu Nelaaɗo nden ko duɗal jalbungal e koode wenngii ɗe ka nder weeyo lislaamu mawɗo […]


text:
-
alaa bettere
Huutoro e lollin kabaaru e laawol laaɓtungol kadi naftowol kuutortooɗo
-
Juurnitogol kuutoro
Ɓamtu paggooje etee darano baɗe ɓurɗe ballooje huutorɓe reende keɓe mum en kam e dawte ceŋagol.
-
Keɓe keertiiɗe
Roɓindo ko cokluɗen, heɓtin ɗo mbaawɗen kadi momtaa so nattii sokleede
-
Teelte parwuɗe
Siŋkude ngam potal miijtangal kisal e humpitooji kootoro
-
Palagol luggiɗngol
Jokkude rewindo e baɗe kisal keewɗe tolnooji, keewɗi e ɗiin baawɗi ƴeewteede e renndo
Piɓle keɓe sutura
Ɗee cate joyi garooje ɗowooje ummaade e Mozilla Manifesto kadi ina habra on hol no min :
- ƴellitiri njeñtule e golle
- yiil keɓe huutortooɓe min ndoɓindii
- suɓo e
- heblu dawrugol amen denndangol e golle gullitagol


text:
Enen fof eɗen nganndi Biram Wul Dah ena woɗɗi wonde kaangaaɗo mo anndaa ko waɗata. Eɗen nganndi kadi o wonaa mo hakkille mum jiiɓotoo haa waɗa ko ena nimsita. Ko joli to Nuwaasoot ñalnde 27 Seeɗto ndee ko huunde eɓɓaande, miijtaande haa ɗiggi nde siynaa, kadi ko huunde yiɗanoonde yoo yaltu e peñcu! Biram e yahdiiɓe mum ena nganndunoo so mbaɗii ɗum, maa laaw heewɓe e yiɗɓe maɓɓe, ko ɓurata laawde ko laamu nguu. Laamu Adbdel Aziz ɓe Biram e IRA ngontani giyal de dote, maa heɓ haŋkadi no hoɓɓiri-ɓe ha ɓe ɗala tati, tawa ena mogginii caggal doosɗe ndenndaani Islaamyaŋkoore ɗee! Hol no Biram hokkirta laamu nguu fartaŋŋe wontude tooñaangu tawa ko
kañum tigi wonnoo mo peɗeeli joopii gila e wuro haa caggal leydi?
Ko adii fof, Biram hollii cuusal e jaambaraagal ngal heewaani yiteede e Muritani. O addii kadi hakilantaagal kesal e nder renndo Hardaneeɓe.
Biram Wul Dah sosi fedde wiyeteende IRA haɓantoonde yaltinde halfaaɓe e juuɗe halfiyaŋkooɓe e nder leydi Muritanie.
Woownooɓe ƴukkaade ena kolla keeci yoo lepte, liggine, kuutore, mbaɗtii seppude e nder leydi ngam naamnaade yoo njiyaagu nattu, yoo halfunooɓe ndewne e laawol! Hardaneeɓe puɗɗiima faamde keewal mumen ko doole mawɗe ngam heftude koye maɓɓe, walla nih yeftude laamu e juuɗe Safalɓe woɗeeɓe! Gila hareeji puɗɗii e nder Muritani ngam haɓaande njiimaandi Beydaan en, ko ɓaleeɓe ɓe ngonaa safalɓe njiyaa e geewu hee, teeŋti e Fulɓe. E hareeji ɓennuɗooɗi kala, ko Fulɓe ɓuri henn boomaade sabu ko kamɓe laamu nguu toɓɓata sahaa kala nde ngu araa ɗomka rufde ƴiiƴameeje ɓiyɓe leydi ndii. Teskaama e hareeji 1966, 1986, 1987, 1989, ekn. Ko heen Fulɓe mbaasi piɗtaali labaaɗi e renndo mum'en, ena jeyaa e ɗiin Teen Yusuf Gey, Jiggo Tafsiiru, kooŋiŋkooɓe waraaɓe Inaal, boomaaɓe e kitaale 1989-1990 et woɗɓe ɓe a waawaa limtude!
Biram hollii kadi ena ŋeli to bannge dobaade feɗeendu mum ɗo ɓurata muusde! Laawol makko fayde Inaal ngam mawninde fiɗtaali ɓaleeɓe waraaɓe toon ɓee ko sahaa teskinɗo e daartol hare ndimaangu e nder Muritani. E ngonɗoon laawol, o yaɓɓii e basaale pelle mawɗe ɓayɗe hono FLAM en sabu ko kañum en potnoo heedde ɗo o heedi ɗoo. Kono hay so FLAM darnde mum meeɗaa haɗteede, doole maɓɓe ɓuri wonde ko caggal leydi. Ko ɗum waɗi pelle ummiiɗe hannde ɗee naatirde e hare ndee doole sabu waawde mumen yuɓɓinde dille maantinɗe e nder Nuwaasoot, haa damal nokkuuji laamu ɗo penaale pewjetee.
Kono ngarten e laawagol Hardaneeɓe! Ko adii fof, teskaama e lebbi ɓennuɗi ɗii, yoga e
Hardaneeɓe naneteeɓe ena mbinnda e enternet, ena ɓami kuɗi mumen ngam joopaade kalfaandi e nder leƴƴi daande-maayo ɗii, teeŋti e Fulɓe e Sooninkooɓe
. Binndi aaynaama e geese ɗee haa keewi ena kollita wonde Fulɓe ko halfiyaŋkooɓe, ko ñiiɓɓe e njiyaagu. Sooninkooɓe mbiyaa ko kañum en hay so jiyaaɗo maayii, ubbidtaake e rimɓe. Doole e ɗeen binndanɗe teeŋtinii wonde Fulɓe e Sooninkooɓe njeyaa ko e fotɓe joopeede sabu mumen jogaade daartol njiyaagu, kadi ena ngondi heen haa jooni.
So haala kaa yuurnaama haa woɗɗii, ena wayo hono ɓe njiɗi wiyde ko Fulɓe, Sooninkooɓe e Safalɓe woɗeeɓe fof ko halfiyaŋkooɓe en, poti ɓe ɓe poti haɓaade! Ko leñol gootol tan, e yiyannde holliti, waawi daraade ena happoo toopeede: woni Hardaneeɓe! Ɓe kollitii kadi wonde haala njiyaagu ko ko deƴƴaa e nder leñol Fulɓe sabu ɗum jeyeede e aadi mo Fulɓe njiɗaa haɓaade. Mbele ɗum ko peeje kese miijaaɗe haa ƴoƴi ngam heɓtude hoore hare ndimaagu ndee e juuɗe pelle jiimaaɗe Fulɓe e Sooninkooɓe asliije bayɗe hono FLAM, walla tan ko jolɓe e laana jooni tan ɓe nganndaa daartol renndoyaŋkoore leƴƴi daande maayo ɗii haa teeŋti e Fulɓe?
Joopaade Fulɓe e tuumde ɗum'en teeŋtinde njiyaagu ko yiɗde ɗawde ɗum'en fotde mum'en e hare toɗɗiinde nguurdameeje maɓɓe, leyɗɗele maɓɓe e piɗtaali maɓɓe.
Biral Wul Dah
So njiyaagu ena woodi e renndo Fuutaŋkooɓe ne, eɗen nganndi Fuuta ummaniima ɗum gila dawaa dawi
ngam haɓaade ɗum tawa fadaani hannde. Ko e maayirɗe kitaale cappande joogomeeje (60je) yonta Fuuta fuɗɗii haɓaade kalfiigu e njiyaagu! Ndeen hare yahdi ko miijitiyaŋkaagal ƴellitaare e yaltude e jamaanu niɓɓo ngam naatde ɓamtaare. Nden ɓamtaare fuɗɗorii ko jaŋde Pulaar e finndinde renndo ngoo e ko foti wonde faaro mum, kono kadi ko foti saleede! Ko ndeen pelle Fuuta mbaɗti waɗde magooji, ena njima heen faaro ɗemngal Pulaar: "janngo ɗemngal maa, hisnu pinal maa". Ko e ɗiin magooji kadi nanaa ena ñiŋee boneeji ɗi njahdaani e ɓamtaare wano dewle waawnere, macungaagu e humanbinnaagu. Ɗee geɗe tati, e oon sahaa, a waawaa nande jimol, walla ndaaraa mago tawa ɗe ngalaa waajuuji loowdi ndii. Hol mo yimaani "yontii ummaade, yontam ummo-ɗee, ñemmben, adinooɓe, haɓetenooɓe sabu bone kalfiigu"? Hol mo nanaani "dimo alaa, diimaajo woodaani, ndimaagu neɗɗo ko e golle e balle"? Hol mo nanaai "suka debbo, puccu seeri e gubbal, humanee tinaani, seeree tinaani?". Woni mo nanaani ɗum tan ko pinɗo hannde ena sikka maa taw ko en ɗaaniiɓe gila ndeen!
Ngati hannde so wiyaama Fulɓe ena calii haalde haala njiyaagu walla ena teeŋtina njiyaagu, ko majjere bonde! Fulɓe ndeƴƴaani ndimaagu sabu mum'en goongɗinde ɗum, alaa: Fuutaŋkooɓe diwii ɗoon gila ko ɓooyi! Haala mum haalaama, nanondiraama wonde ɗum ko ustaare yoo woppe, ɓennaama e goɗɗum gila ndeen! So heediima noon neɗɗo neɗɗo jogiiɗo miijooji bekkitaaɗe, ko haaju mum, kono renndo Fuuta lijjitii ɗeen toɓɓe, goongɗinii tiindol hare e duuɓi gonaaɗi e garooji: humanbinnaagu, potal rewɓe e worɓe, e ... macungaagu! Kaan haala maayii. Hoto Fuɓe njaɓ hannde hay gooto ena bonna inɗe mumen e dow majjere ɗuum.
Ko waawnoo wonde caggal baɗal Biram Wul Dah ngal fof, njaltudi mum ko e heɓtii araaraay hare ndee e juuɗe heewɓe! Ko kaŋko tan woni ngoƴa hannde tawde omona sokaa. Kala ɗo njah-ɗaa e nokkuuji ɗi haɓeteeɓe njeewtata, ko baɗte yoo ɗaccite o yalta kasoo. Ngoƴaaji keewɗi ena njeyaa e doggol naamne ɗe pelle ɗee kaɓantoo, kono arti hannde e hoore ko njiyaagu. So ɗum wonaa ƴoƴe dawriraŋkeeje ceeɓɗe, hol ko ɗum woni? Naamnal weddaama...


text:
Ziyaara to cuuɗi men Ganna Balol e nder reedu fuuta. Ganna Balol ko e nder diiwaan Maatam, falnde Maatam, renndo teeru Oogo. Ko ɗoon tigi jeyaa gooto e fagguduyaŋke biyeteeɗo Abdullaay Jeŋ mo Ganna Balol. Ooɗoo Ziyaara ko e miijo ummoriingo e jinnaaɓe ɓeeɗoo sukaaɓe semmbinɓe ooɗoo ziyaara ummoraade e jokkondiral e Ceerno Yahyaa Bah mo Lisaa haa tellitii e ɓiyiiko biyeteeɗo Ceerno Muntagaa mo Ceerno Yahyaa Bah hitaande kala yilloo e wuro ngam yeewtitde to bannge diine e jokkere enɗam. Ñallal hannde 22 03 2018 jeyaama e ñalawmaaji weltaare. Mawɓe wuro ngo e sagataaɓe wuro ngo njaɓɓiima sete ceernaajo o ummoraade e wurosoogi nde wonnoo kaŋko Ceerno Muntagaa Bah ko Wurosoogi ɗo o woni. Ñallal ngal e bismagol almaami Wuro ngo hono Ceerno Huudu Gey e hilifaaɓe wuro ngo. Daayira o e gardagol Ahmadu Jubayru Joob e satiiɓe mum jeewte guurɗe e semmbinde juulɓe ɓe haa teeŋti e sagataaɓe ɓe to bannge diine. Daayira rewɓe ɓe e gardagol Raamata Bilaali Joob e njettii denndaangal sukaaɓe ɓe gooto kala ɗo heednaa dariima darnde tiiɗnde. Joofii e dow jam duwawuuji mbaɗaa yo en mbaɗtu nih mo wuuri.
SIYAARA GANNO BALOL : CEERNO MUNTAGAA BAH MAWNINAAMA TO JEYAA
About the author /
Lewlawal Communcation
Post your comments Annuler la réponse.
Vous devez être connecté pour publier un commentaire.
NGGURNDAM YERO DOORO JALLO
JAAYNDEEJI SENEGAAL ALTINE 11 MBOOY 2019
NGGURNDAM YERO DOORO JALLO
Cakkite+
-
-
-
-
-
NGALU 09 MBOOY 2019Posted in: Joljole
Popular+
-
ÉLIMINATOIRE DE LA CAN 2017 : LE SÉNÉGAL DANS UNE POULE ABORDABLEPosted in: Coftal, Joljole Comments: 0
-
-
Liste des 99 premiers compagnons de El Hadji Omaroul Foutyou TallPosted in: Joljole Comments: 0
-
-
MARIAGE : MAMADOU SY TOUNKARA DE LA 2STV DANS LE RANG DES POLYGAMESPosted in: Cellal Comments: 0


text:
Fuɗɗoode
No Laamɗo tagiri huunde fuu
11 Gillama e fuɗɗoode Laamɗo tagii kammu e leydi. 2 Leydi ndiin wo ɓoldi wonnoo, ndi walaano tagaadi. Nimre ina wonnoo dow luggeefi. Ruuhu Laamɗo ina yiiloo dow diyeele. 3 Laamɗo wi'i:
— Annoora laatoo!
De annoora laatii.
4 Laamɗo tawi iɗum wooɗi. O senndi annoora e nimre. 5 O inndiri annoora oon nyalooma, o inndiri nimre ndeen du jemma. Hiiri weeti, ɗum laatii nyalaande arandeere.
6 Laamɗo wi'i:
— Heedoode waɗa hakkunde diyeele ɗeen, diyeele ɗeen ceeda.
7 Noon ɗum laatorii. O waɗi heedoode senndi ndiyam ngonɗam dow e ndiyam ngonɗam ley. 8 O inndiri heedoode ndeen kammu. Hiiri weeti, ɗum laatii nyalaande ɗiɗaɓerde.
9 Laamɗo wi'i:
— Ndiyam leyiijam ɗaam hawrita nokku gooto faa njoorndi ɓanga.
Ɗum laatorii noon. 10 O inndiri njoorndi ndiin leydi. Diyeele ɗeen, o inndiri ɗe maayo. Laamɗo tawi iɗum wooɗi. 11 Laamɗo wi'i:
— Leydi funna kuɗooli jaltinooji aawdi muɓɓen, funna leɗɗe dimooje du, jaltinooje aawdi muɓɓen, lekki fuu e sii muuɗum.
Ɗum laatorii noon.
12 Leydi funni kuɗooli jaltinooji aawdi muɓɓen, huunde fuu e sii muuɗum. Leydi funni leɗɗe dimooje, jaltinooje aawdi muɓɓen, lekki fuu e sii muuɗum. Laamɗo tawi iɗum wooɗi. 13 Hiiri weeti, ɗum laatii nyalaande tataɓerde.
14 Laamɗo wi'i:
— Annooraaji ngaɗa e heedoode kammu ndeen faa ɗi cennda jemma e nyalooma. Ɗi laatoo maandeeji kollooji wakkatiiji e nyalaaɗe e duuɓi. 15 Annooraaji laatoo e heedoode ndeen faa ɗi njaynana leydi.
Ɗum laatorii noon. 16 Laamɗo waɗi annooraaji ɗiɗi mawɗi, de waɗi koode. Annoora ɓurɗo manngu oon laamii nyalooma, pamaro oon du laamii jemma. 17 O waɗi ɗi e heedoode dow ndeen faa ɗi njaaynana leydi, 18 ɗi laamoo jemma e nyalooma, de ɗi cennda nimre e annoora. O tawi iɗum wooɗi. 19 Hiiri weeti, ɗum laatii nyalaande nayaɓerde.
20 Laamɗo wi'i:
— Kulle buurɗe jinotooɗe ngaɗa ley ndiyam, pooli du piira dow leydi ley heedoode kammu ndeen.
21 O tagi daabaaji mawɗi ley maayo manngo e kulle buurɗe jinotooɗe ley ndiyam, huunde fuu e sii muuɗum. O tagi pooli, ngel fuu e sii muuɗum. Laamɗo tawi iɗum wooɗi. 22 O barkini ɗi, o wi'i:
— Ndimee, ɓeydoɗon, keewon ley diyeele maayo. Pooli du keewa e leydi.
23 Hiiri weeti, ɗum laatii nyalaande joyaɓerde.
24 Laamɗo wi'i:
— Leydi wurtina kulle buurɗe, huunde fuu e sii muuɗum. Daabaaji wuro e ko ladataa e kulle ladde, ngel fuu e sii muuɗum.
Ɗum laatorii noon. 25 Laamɗo tagi kulle ladde, ngel fuu e sii muuɗum, daabaaji wuro, ngel fuu e sii muuɗum, ko ladata e leydi, ngel fuu e sii muuɗum. Laamɗo tawi iɗum wooɗi.
26 Laamɗo wi'i:
— En taga neɗɗo dow alhaali meeɗen, o nannda e meeɗen. O laamoo liƴƴi maayo e pooli piirooji e daabaaji gonɗi e leydi e ko ladata e mayri fuu.
27 Laamɗo tagi neɗɗo dow alhaali muuɗum. Wo dow alhaali makko o tagi oon. Wo gorko e debbo o tagi.
Laamɗo tagi ɓe dow alhaali muuɗum.
28 Laamɗo barkini ɓe, wi'i ɓe:
— Ndimee ɓeydoɗon, keewon adunaaru, maron ndu. Laamoɗon liƴƴi maayo e pooli piirooji e kulle buurɗe jahooje e leydi fuu.
29 Laamɗo wi'i:
— Mi hokkii on sii huɗooji jaltinooje aawdi muɓɓen dow leydi e leɗɗe dimooje jaltinooje aawdi muɓɓen fuu, ɗum laatanoo on nyaamdu. 30 Daabaaji leydi e pooli e ko ladata ko woni dow leydi, ko wuuri fuu, mi hokkii ɗum'en kuɗooli e haakooji kecci fuu laatoo nyaamdu muɓɓen.
Ɗum laatorii noon.
31 Laamɗo ndaari ko golli ɗuum fuu, tawi iɗum wooɗi sanne. Hiiri weeti, ɗum laatii nyalaande jeegaɓerde.


text:
Hannde oo e nder diiwaan Maatam, caɗeele resoo telefon ina mawni no feewi. Kala hannde kuutortooɗo telefon mum woni ko e poos mum, walla ko e kalbe mum, alaa fof keɓoowo noddaango, walla noddoowo yahde to bannge enternet kam haalaaka. Tee wonande jogiiɓe wifii ɓe ne ko ɗeen caɗeele njogii. To bannge heɓɓatooɓe nulde mumen to wari, oraas monee, wertern union walla nulde goɗɗe ɗuum newaaki. Tee to bannge coodgu keredii newaaki, so a soodii ina yaawa yahde. Won hollitde to pormosiyoŋ baɗateeɗo, ina yaha to orop, amerik kono yahataa e dowlaaji afrik tee ko dowlaaji denndaaɗi nokkuuji, ndenndi ngalu faraa ñamateeɗo so tawii woniraama hono noon ko ɗum caɗeele mawɗe. Tee bannge renndo teeru Oogo ɗo ɓadii e kala ɗo ɓuri woɗɗude yahata tan ko ina ɓeydoo saɗtude resoo. Ɗuum jooni wonii lewru, hay to bannge rajooji aɗa sabboo noddaandu ko juuti aɗa nanataa. To watsap ngam nuldude walla heɓde ko huunde saɗtunde.
Bookar sek Lewlewal Maatam